Predstavljena izložba „Najlepša bašta Arilja“ – Regionalne Vesti | Srbija\nSAOPŠTENJE ZA JAVNOST Predstavljena izložba „Najlepša bašta Arilja“ Izložba je deo projekta „Separacija za spas planete“, u\nIzložba je deo projekta „Separacija za spas planete“, u okviru kojeg je u Arilju\ndostignut stepen reciklaže od čak 7, 85%!\nArilje, 26. maj 2016. U okviru izložbe „Najlepša bašta Arilja“, u gradskom parku u Arilju predstavljene su fotografije bašti svih učesnica takmičenja „Da li je vaša bašta najlepša?”, sa ciljem da se pokaže koliko žene u ovoj opštini, brinući o svojim domaćinstvima, doprinose i čitavoj zajednici u povećanju stepena reciklaže i očuvanja životne sredine.\nOvim je uspešno završen pilot projekat „Separacija za spas planete“, koji je pokrenut u septembru prošle godine u Arilju, sa ciljem da se unapredi standard životne sredine u Arilju u skladu sa srpskim i evropskim principima i zakonodavstvom, a kako bi se građanima pružio najviši stepen usluge sakupljanja i odvoženja otpada.\n„Danas, opština Arilje ima savremenu opremu za upravljanje otpadom i razdvajanje otpada u domaćinstvima. Iskustva i lekcije iz Arilja će služiti kao primer ostalim lokalnim samoupravama u Srbiji, ali i Ministarstvu, prilikom definisanja neophodnih mera i potrebnih finansija za dostizanje cilja u oblasti razdvajanja i reciklaže komunalnog otpada, koji podrazumeva 50% do 2030. godine“, naveo je Milan Stevanović, predstavnik Ministarstva poljoprivrede i zaštite životne sredine.\nProjekat primarne separacije otpada opština Arilje sprovodi u saradnji sa Ministarstvom poljoprivrede i zaštite životne sredine, a uz podršku Švedske i međunarodne organizacije IMG.\nJohn Glazebrook, menadžer programa u IMG-u, osvrnuvši se na odlične rezultate projekta, istakao je da je separacija otpada na nivou domaćinstva od izuzetne važnosti za čistu i zdravu životnu sredinu.\n„Recikliranje je jedan od razloga, ali isto tako i doprinosi pitanju dobrog upravljanja otpadom u svakoj kući. Građani mogu sve više da doprinesu napretku po svim pitanjima zaštite životne sredine, o čemu svedoči i rezultat da je Arilje u aprilu recikliralo čak 7,85% od ukupne količine komunalnog otpada sa 96% korisnog materijala (što je visok procenat u bilo kojoj zemlji), a od septembra 2015. oko 117 tona reciklažnog otpada nije završilo na deponiji Duboko“, istakao je John Glazebrook.\nStepen reciklaže u Arilju 7,87%\n„Veoma smo ponosni što smo na teritoriji opštine Arilje postigli izvanredne rezultate i smatram da stepen reciklaže od skoro 8% predstavlja veliku stvar ne samo sa našu opštinu, već i za čitavu zemlju“, istakao je Milijanko Mitrović, direktor JKP „Zelen“ u Arilju.\nNakon otvaranje izložbe „Najlepša bašta Arilja“, učenici osnovne škole „Stevan Čolović“ u Arilju su izveli i interaktivnu radionicu na temu ekologije i važnosti reciklaže i time pokazali da sa svojim učiteljima, usvajaju i neguju zdrave ekološke navike i, kao najmlađi, doprinose očuvanju životne sredine.\nSve dame koje su učestvovale u takmičenju dobile su torbe-cegere i zahvalnice, dok su „vlasnice“ tri najlepše bašte dobile vredne nagrade.\nInformisanje predsednika mesnih zajednica o socijalnoj zaštiti\nNušićijada učestvuje u stvaranju drugačijeg “Sumnjivog lica”


Vetropark "Čibuk" dobio dozvolu za gradnju Vetropark “Čibuk” dobio dozvolu za gradnju – Personal magazin\nVetropark “Čibuk” dobio dozvolu za gradnju\nPotpredsednik Vlade Republike Srbije i ministar građevinarstva, saobraćaja i infrastrukture saopštila je danas da je kompanija „Continental wind partners” (CWP) dobila novu dozvolu za izgradnju vetroparka “Čibuk” u Kovinu. Ministarka…\nPotpredsednik Vlade Republike Srbije i ministar građevinarstva, saobraćaja i infrastrukture saopštila je danas da je kompanija „Continental wind partners” (CWP) dobila novu dozvolu za izgradnju vetroparka “Čibuk” u Kovinu.\nMinistarka je u izjavi za agenciju Tanjug objasnila da je Pokrajinski sekretarijat za urbanizam, graditeljstvo i zaštitu životne sredine izdao novu građevinsku dozvolu za izgradnju vetroparka, koja je u skladu sa preporukom Ministarstva građevinarstva, saobraćaja i infrastrukture.\nOna je podsetila na to da je to resorno ministarstvo oduzelo građevinsku dozvolu kompaniji CWP, s obzirom na to da je Pokrajinski sekretarijat nije izdao u skladu sa zakonom.\nMihajlović je izrazila zadovoljstvo zbog toga što je uspostavljena koordinacija između nadležnog Pokrajinskog sekretarijata i Ministarstva, i poručila da ovo ministarstvo stoji na raspolaganju svima koji imaju nedoumice u vezi sa izdavanjem dozvola.\nMinistarstvo nije imalo nameru da koči ovu investiciju, čija je vrednost 300 miliona evra, već je ona usporena, s obzirom na to da je Pokrajinski sekretarijat napravio grešku, objasnila je ona.\nVetropark “Čibuk” dobio dozvolu za gradnju was last modified: July 23rd, 2014 by Redakcija\nČibukContinental Wind Partnersvetropark\nExtremeu Microsoft nagrada za partnera godine za Srbiju\n3 medalje za naše učenike na olimpijadi iz informatike na Tajvanu


05-06-2020 22:59 Srbija Društvo\nU prostorijama Gradske biblioteke u Novom Sadu potpisan je Protokol o saradnji imeđu Srpsko-Ruskog centra „Majak“ i Jermenske nacionalne zajednice u Srbiji, navodi se u saopštenju centra.\nProtokol o saradnji imeđu Srpsko-Ruskog centra „Majak“ i Jermenske nacionalne zajednice u Srbiji (Foto: majak.rs)\nPredsednica Jermenske nacionalne zajednice Biljana Živković i direktor Srpsko-Ruskog centra „Majak“ Vladimir Prebiračević potpisali su Protokol o saradnji koji je samo početak u budućoj plodonosnoj saradnji. Pored potpisnika Protokola o saradnji događaju su prisustvovali i Specijalni savetnici u Srpsko-Ruskom centru „Majak“ Vanja Vučenović i Dušan Savić, navode iz Srpsko-Ruskog centra „Majak“.\nProtokol otvara vrata za blisku saradnju i da veliki potencijal koji postoji za razvoj saradnje u prvom redu iz oblasti kulture, obrazovanja, ekonomije i turizma između naših država i naroda podigne na viši nivo. Veliki potencijal postoji u razmeni iskustava i znanja, što predstavlja osnovu dugoročne saradnje, koja kasnije može biti proširena i na druge oblasti i dodatno unapređena, izjavio je predsednik centra Vladimir Prebiračević.\nPoručili su da će se saradnja i dalje odvijati kroz realizaciju zajedničkih projekata i međusobnu podršku na ostvarivanju ciljeva organizacija i na dobrobit naroda i država.


Objavljeno: 13.05.2013, 11:29:03 , 11:37:23\nNacionalna agencija za regionalni razvoj i Kancelarija za održivi razvoj nedovoljno razvijenih područja pozvale su danas potencijalne mlade preduzetnike iz Srbije da se prijave za dobijanje paketa podrške za započinjanje biznisa u svom ...\nBEOGRAD - Nacionalna agencija za regionalni razvoj i Kancelarija za održivi razvoj nedovoljno razvijenih područja pozvale su danas potencijalne mlade preduzetnike iz Srbije da se prijave za dobijanje paketa podrške za započinjanje biznisa u svom rodnom mestu.\nPaket podrške sadrži besplatnu obuku i bespovratna finansijska sredstva za započinjanje samostalnog biznisa i besplatnu uslugu mentoringa. Podrška je predviđena u okviru primene projekta "Program podrške početnicima u biznisu koji su povratnici u svoja rodna mesta".\nKandidati koji ispunjavaju uslove za učešće su potencijalni preduzetnici od 18 do 40 godina, iz izrazito nedovoljno razvijenih područja, koji su srednju školu ili fakultet završili van rodnog mesta. Uslovi su da kandidati imaju poslovnu ideju i da žele da je realizuju u svom rodnom gradu, da nikada nisu obavljali samostalnu delatnost, nisu koristili državnu pomoć, otpremnine i slično, da nisu u radnom odnosu i da nisu osuđivani za krivična dela protiv privrede i protiv imovine.\nPojedinačni iznos sredstava je od 200.000 do milion dinara i zavisi od broja dodeljenih poena, a kriterijumi za dodelu poena su stepen formalnog obrazovanja, vrsta delatnosti i ocena poslovne ideje potencijalnih korisnika.\nTagovi: preduzetništvo, finansijska pomoć


Direktor Turističke organizacije cipelom gađao predsednika Opštine, svog rođaka\nRegionalne vesti - Ponedeljak 05.04.2021 - 14:46\nDirektor Turističke organizacije u Lebanu Bojan Jović, kadar Srpske napredne stranke (SNS), jutros je na sednici Skupštine Opštine cipelom gađao predsednika te opštine Ivana Bogdanovića koji mu je rođak.\nS govornice gađao predsednika Opštine FOTO: Pixabay\nKako su agenciji Beta javili odbornici koji su prisustvovali sednici, to se dogodilo dok je Jović za skupštinskom govornicom izveštavao o radu opštinske Turističke organizacije.\nNjen direktor Jović je kazao u govoru da ta organizacija 2020. godini nije imala pomoć i podršku Opštine i da je više puta pitao predsednika Opštine Bogdanovića da li je zadovoljan radom Turističke organizacije i njegovim radom, ali da na to nije dobio odgovor, već "pretnje".\nPošto Bogdanović koji je sedeo u prvom redu, nije ni ovog puta reagovao na Jovićevu diskusiju, on je izuo cipelu i s govornice gađao predsednika Opštine.\n"Bili smo svi u šoku. Nastao je muk, ali Bogdanović ni tada nije reagovao. Ipak, izveštaj Turističke organizacije usvojen je većinom od 17 glasova odbornika SNS-a", kazao je očevidac.\nBojan Jović je brat Gorana Jovića, šefa odborničke grupe i poverenika SNS u Lebanu, dok je Ivan Bogdanović oženjen ćerkom Gorana Jovića.\nBojan Jović je, kako se čulo na snimku opozicione GG "Incijativa za Lebane" koja ima odbornike u Skupštini, optužio svog brata i zeta za "nerad, propadanje opštine, lošu privrednu situaciju, krah turizma i selektovanu potrošnju budžeta", a aludirao i na "mogućnost koruptivnih radnji u vezi s Ivanom Bogdanovićem".


Čačanin vicešampion Balkana - Ozonpress :: internet portal\nTag: Bogdan Jokovic, Prvenstvo Balkana\nU Kruševcu je 2. jula 2016 god. održano „Prvenstvo Balkana“ za mlađe juniore na kome su nastupile reprezentacije iz 15 država: Grčke, Bugarske, Rumunije, Slovenije, Hrvatske, Bosne i Hercegovine, Crne Gore, Makedonije, Turske, Albanije,Kipra i Srbije, a ove godine su nastupile i neke reprezentacije koje ne pripadaju Balkanskom poluostrvu poput Moldavije, Jermenije, Izraela.\nKvalitet takmičenja i postignuti rezultati su bili veoma dobri uprkos teškoim vremenskim uslovima zbog velike vrućine i u više navrata vetra olujne jačine. Oboreno je čak nekoliko nacionalnih rekorda za mlađe juniore.\nAtletičar „ČAAK“-a Bogdan Joković je pozvan od strane selektora reprezentacije Srbije da nastupi u trci na 800 m. Bogdan je imao treće startno vreme, ali je u veoma uzbudljivoj trci uspeo da se domogne srebrne medalje. Trka je bila neizvesna do samog cilja, ipak je atletičar bugarske reprezentacije Petrov Manuel uspeo da pobedi Jokovića za 0,42 sekunde.\nBogdan Joković 2. mesto\nJoković je istrčao dosta dobrih 1:54,91 što pokazuje da je u usponu forme pred predstojeće „Evropsko prvenstvo“ koje se održava od 14 do 19. 07. u Tbilisiju (Gruzija), a za koje je ispunio normu.\nReprezentacija Srbije (mlađi juniori)


Vučić: Za sada nema ništa od projekta 'Jadar' | Novine Toronto\nVučić: Za sada nema ništa od projekta 'Jadar'\nPredsednik Srbije Aleksandar Vučić rekao je da za sada nema ništa od realizacije projekta "Jadar" kojim je bilo planirano otvaranje rudnika litijuma kod Loznice.\nOn je na otvaranju Sajma automobila u Beogradu, na pitanje novinara, da li je odluka o obustavljanu projekta "Jadar" bila pogrešna, s obzirom na to da je na sajmu prikazan velik broj električnih automobila koji koriste litijumske baterije, rekao da "za sada nema ništa od projekta 'Jadar'".\n"Svaki put kada o tome kažem jednu reč oni kažu 'aha Srbija se sprema da prevari nekoga'", rekao je Vučić.Dodao je da se "niko ne sprema da prevari nekoga, ali da ne treba da mu oduzimaju pravio da misli i ima mozak".\nVučić je rekao da je nekada u lozničkom kraju bilo 25.000 ljudi, a 6.000, najviše 7.000, pa će da ih pita "koliko će da ih ostane za godinu, dve ili tri".\n"Da smo radili drugačije mogli smo da imamo 150.000 ili 200.000 stanovnika u celoj Loznici, za sedam-osam do deset godina. Ali kajanje je za neko drugo vreme, sada idemo da radimo neke druge stvari i da se borimo za našu zemlju", rekao je Vučić.


Azerbejdžanska kompanija „Azvirt“ raščišćava puteve - Gradjevinarstvo.rs\n20.05.2014. | Beta\nAzerbejdžanska kompanija „Azvirt“, koja gradi auto-put Beograd-Južni Jadran na trasi Ljig-Preljina, počela je saniranje šteta na putevima u takovskom kraju. Na sednici Opštinskog štaba za vanredne situacije u Gornjem Milanovcu odata je zahvalnost za pomoć koju pruža ta kompanija na osposobljavanju puteva za saobraćaj, na čišćenju rečnih tokova i saniranju klizišta.\nKako je za agenciju „Beta“ izjavio zamenik predsednika opštine Miroslav Milovanović, „Azvirt“ je stavio na raspolaganje kompletnu mehanizaciju Opštinskom štabu za otklanjanje posledica poplava.\n- Obezbeđuju kompletan materijal za nasipanje puteva na kojima radi njihova mehanizacija, a juče je izvučeno 50 kamiona šljunka na regionalni put u Boljkovcima i ponudili su nam da izgrade most na reci Dičini, koji je bujica većim delom oštetila – kazao je Milovanović.\nKompanija „Azvirt“ je kompletan kamenolom sa koga se kamen vuče na Koridor 11 stavila na korišćenje za sanaciju šteta u selima tog kraja, a materijal utovaraju sopstvenom mehanizacijom. Predstavnik kompanije „Azvirt“ Miloš Peštalić rekao je agenciji „Beta“ da poslovi još nisu završeni na svim pravcima i da će pomoć pružati sve dok se posledice ne otklone.\nKamen prirodni Rušenje i razbijanje objekata, zemljani radovi Izgradnja železničkih pruga, puteva, ulica i drugih saobraćajnica Sanacija i rekonstrukcija


- Objavljeno utorak, 18 septembar 2018 12:47\nGolbal reprezentacija Crne Gore na Zabljaku realizuje zavrsne pripreme za nastup na Evropskom prvenstvu B divizije koje ce se odrzati u poljskom Horozovu od 25-30.septembra.\nNikola Curovic-selektor : ,, Vremenske prilike i uslovi na Zabljaku su fantasticni .Radimo dva puta dnevno ,posebno naglasavam da je posle duze vremena zdravstveni status igraca odlican i da je ekipa kompletna za Horozov. Iskoristio bih priliku da zahvalimo Sportskom centru Zabljak i direktoru Batricu Grbovicu na vise nego profesionalnom doceku i pruzenim uslovima nasim sportistima.''\nReprezentacija putuje u Horozov u subotu 22.septembra. Prvog takmicarskog dana, 25.septembra odigrace dva meca u grupi sa reprezentacija Ukrajine i Grcke,dok su 26.septembra mecevi u grupi sa reprezentacijama Madjarske i Izraela.\nCrna Gora je izborila nastup na Evropskom prvenstvu B divizije proslogodisnjim osvajanje srebrne medalje na debitantskom Evropskom prvenstvo C divizije u moldavskom Kisinjevu.\n- Objavljeno nedjelja, 16 septembar 2018 14:12\nCrnogorski stonoteniseri Pjetro Paljušević i Đuro Krivokapić osvojili su zlatnu medalju u dublu na Balkanskom prvenstvu za osobe sa invaliditetom u Burgasu.\nOni su trijumfovali u klasi 7.Medaljom se okitio i Dejan Bašanović, u klasi 10, u paru sa Bugarinom Branimirom Stefanovim.\nCrnogorska delegacija turnir je završila sa četiri medalje, nakon što su juče u singlu bronzani bili Krivokapić i Paljušević.


Cena lagodnog života u Jugoslaviji - još vraćamo kredite\nCena lagodnog života u Jugoslaviji – još vraćamo kredite\nA. J. 27. septembra 2019. 11:42\nFoto: foundin_a_attic - CC BY 2.0\nRano ujutro u ponedeljak, Srbija je iz budžeta isplatila tačno 69,7 miliona evra zbog zajmova iz perioda sedamdesetih i osamdesetih godina prošlog veka koje su Titovi premijeri podizali kod svetskih kreditora. Srbiji je nedelju dana ranije na naplatu došlo 11,5 miliona evra kredita Međunarodne banke za obnovu i razvoj.\nIsplata skoro sedamdeset miliona evra samo ove nedelje odnosila se na deo kredita podignutog pre četrdesetak godina kod Pariskog kluba kreditora i to: 54,1 milion evra glavnice i 15,6 miliona evra kamate.\nSrbija, prema pisanju domaćih medija, obaveze prema poveriocima iz doba SFRJ nije otplaćivala od maja 1992. do aprila 2002.godine. Sporazume o otplatama zaključila je od 2001. do 2005. s Pariskim i Londonskim klubom kao i sa Svetskom bankom. Tako ove godine na naplatu Srbiji ukupno dolazi 340 miliona evra kredita. Londonskom klubu ide 151 milion, Pariskom 121, a Svetskoj banci 65 miliona evra.\nTokom sedamdesetih i osamdesetih godina, Srbija se zadužila za ukupno 8,8 milijardi evra. Danas najviše dugujemo Pariskom klubu, oko milijardu evra, kod kojeg se kao republika zadužila za ukupno četiri milijarde evra. Na drugom mestu je Svetska banka (700 miliona evra), a IBRD je odobrio ukupno 1,8 milijardi evra kredita.\nSrbija će još dugo vremena kredite otplaćivati i Kini i Kuvajtu.\nNova ekonomija: I pranje novca povećava cene nekretnina u…\nBroj građevinskih dozvola porastao za petinu\nViz Er otkazao sve letove za Tel Aviv\nVrtoglavi skok neto profita Fokskona u prvom kvartalu


#ZnanjeDaNeBaguje - S2EP12: Dragi nastavniče, da li su ti učenici funkcionalno pismeni? - Nauči me\n#ZnanjeDaNeBaguje, Sezona 2\nby Marija Raičević 10. decembra 2020.23:00 18. decembra 2020.\n#ZnanjeDaNeBaguje – S2EP12: Dragi nastavniče, da li su ti učenici funkcionalno pismeni?\nDragi nastavniče, razmislite koliko puta ste nekom učeniku rekli da nisu bitne ocene, već šta on ili ona zna? Koliko puta ste tu rečenicu ponovili svom detetu, sestri, bratu, ili su je vama ponovili vaši ukućani dok ste bili u formalnom obrazovnom procesu?\nOd prve episode #ZnanjeDaNeBaguje serijala, uporno govorimo o obrazovanju koje učenike osnažuje za život, koje je praktično i koje se može primeniti i kombinovati između različitih predmeta, ali pre svega u svakodnevnici. Svesni plana i programa za svoj predmet i izazova standardizovanih testova, trudimo se da gradivo koje se “buba” svedemo na minimum u svojim đacima prenesemo praktično znanje koje će moći da iskoriste. Trudimo se da ih funkcionalno opismenimo!\nU kojoj meri u tome uspevamo, govore nam rezultati PISA testa koji Organizacija za ekonomsku suradnju i razvoj (OECD) sprovodi od 2000. na svake tri godine sa ciljem da prikupi međunarodne podatke o kvalitetu, učinkovitosti i pravednosti obrazovnih sistema jedne zemlje. Za uspešno rešavanje testa, učenici moraju da pokažu da mogu da “razumeju i koriste pisani tekst, ali i razmišljaju o njemu i angažuju se”, to jest umeju da koriste stečeno znanje u svakodnevnim situacijama, analiziraju, razmišljaju i komuniciraju!\nU ovonedeljnoj epizodi #ZnanjeDaNeBaguje o PISA testiranju smo govorili detaljnije sa našim gostima, Radojem Košaninom, nastavnikom matematike u Osnovnoj školi “Vožd Karađorđe” u Nišu koji svoje učenike godinama sprema po ovom programu i Ivanom Anićem, profesorom Visoke škole strukovnih studija za IT, članom nacionalne komisiije za sprovođenje i nadzor PISA testiranja u Srbiji. Objasnili su nam zašto je bitno da se učenje matematike u školi ne svede na prosto računanje i rađenje šablonskih zadataka, kao i važnost matematike i kritičkog mišljenja koji se pomoću nje razvija za našu budućnost. Hajde da steknemo i razvijemo veštine koje kompjuteri ne mogu da nam “oduzmu”!\nKao i uvek, nakon same emisije smo se ponovo okupili na veću za inovativne nastavnike, kojem se možete pridružiti slanjem mejla na znanjedanebaguje@gmail.com uz oznaku “Prijava” u naslovu!


SAVET ZA BORBU PROTIV KORUPCIJE NIJE USPEO DA UTVRDI TROŠKOVE NOVE SUDSKE MREŽE\nSavet za borbu protiv korupcije nije uspeo da utvrdi troškove nove sudske mreže na osnovu podataka dobijenih od Ministarstva finansija\nSrpsko pravosuđe potrošilo je milijardu i dvesta pedeset miliona dinara u 2011. godini. To je broj do kojeg je došao Sindikat pravosuđa Srbije, na osnovu izveštaja Vrhovnog kasacionog suda.\n– To nije i konačan broj, jer stavke u izveštaju nisu prikazane javno i u potpunosti. Za neke sudove ima podataka o troškovima prevoza i stanovanja sudija, a za neke nema. Očekujemo da neko konačno izvrši detaljnu analizu – kaže Slađanka Milošević, predsednica Sindikata pravosuđa Srbije.\nSavet za borbu protiv korupcije tražio je nedavno od Ministarstva pravde i Ministarstva finansija podatke o troškovima sudova po stavkama.\n– Ministarstvo pravde nije odgovorilo na naš zahtev, a od Ministarstva finansija dobili smo izvod iz predloga zakona o završnom računu budžeta Republike Srbije i karticu iz glavne knjige trezora za izvršenje na funkciji 330 za 2009. i 2010. godinu, a za 2011. samo karticu. Ta kartica iz trezora sa brojem 330 predstavlja utrošena sredstva za pravosuđe. Međutim, mi iz tih dokumenata nismo mogli da utvrdimo koliki su troškovi, ni zbirno ni po vrstama – kaže Jelisaveta Vasilić, član Saveta za borbu protiv korupcije.\nSavet je tražio uporedne podatke za tri prethodne godine, da bi se utvrdilo koliko košta nova mreža sudova i da li su ostvarene uštede.\n– Smatrali smo da Ministarstvo pravde treba da uradi obračun troškova da opravda promenu sudske mreže. Naši ekonomisti su pokušali da prate stavke u navedenim dokumentima, ali nisu uspeli da utvrde brojeve i izvuku bilo kakav podatak – kaže Jelisaveta Vasilić.\nU izveštaju Saveta Evrope iz septembra 2010. godine ukazano je da ne postoje podaci o finansijskim troškovima nove sudske mreže.\nMinistarstvo pravde nikada se nije samo pohvalilo javnosti da su ostvarene znatne uštede smanjenjem broja sudova i sudija.\nNa pisanu molbu upućenu iz redakcije „Politike”, u junu 2010. godine, Ministarstvo pravde je odgovorilo: „Od uspostavljanja nove mreže pravosudnih organa, rashodi za zaposlene i za plate u odnosu na prošlu godinu beleže smanjenje za 150 miliona dinara mesečno, a ostali tekući rashodi beleže smanjenje za 26 miliona.”\nNije objašnjeno kako se došlo do tih brojeva i da li su u ovaj obračun ušle i plate neizabranim sudijama i tužiocima.\nPodataka o broju izabranih sudija i tužilaca koji, preko plate, dobijaju naknade za stan, odvojeni život i prevoz, nije bilo.\nPojedinačni podaci se znaju: 25.000 dinara je naknada za odvojeni život sudije ili tužioca koji se preselio u drugi grad zbog novog radnog mesta, a isto toliko je prosečna cena za iznajmljeni stan, koji se plaća iz budžeta. To je 50.000 preko plate, samo za jednog preseljenog sudiju, ali tome treba dodati plaćeno putovanje vikendom do kuće i nazad. Nema podataka o ukupnom broju takvih „ol inkluziv” slučajeva.\nSamo u Apelacionom tužilaštvu u Novom Sadu troškovi stanovanja i odvojenog života pet zamenika tužioca iznose oko 250.000 dinara mesečno, dakle bez troškova prevoza.\nOni koji nisu dovoljno udaljeni da bi dobili iznajmljen stan (na primer od Zrenjanina do Novog Sada ili od Beograda do Smedereva i Pančeva), imaju nadoknađene troškove međugradskog ili sopstvenog prevoza, a neki čak i službene automobile i vozače. Ima i onih koji putuju od Aranđelovca do Kragujevca ili od Kuršumlije do Pirota, što nije mala kilometraža. Ovi prevozni troškovi mere se desetinama, možda i stotinama hiljada dinara mesečno, ali tačnih podataka nema.\nSvaki pojedinačan sud i tužilaštvo slali su ministarstvu sume koje treba isplatiti za stavku „naknada za zaposlene”, ali to nikada nije sabirano i saopšteno.\n– Pravosudni organi, u skladu sa Zakonom o budžetu i odlukom o raspodeli sredstava, dostavljaju Ministarstvu pravde zahtev o potrebnim novčanim sredstvima, kako bi se izvršio njihov transfer. Ministarstvo pravde nema podatke o tome koliko sudija i tužilaca dobija naknadu za odvojeni život i smeštaj, imajući u vidu da pravosudni organi ministarstvu za tu vrstu troškova dostavljaju zahtev za transfer sredstava pod stavkom „naknada za zaposlene”, koja pored naknade za odvojen život i smeštaj obuhvata i naknade za prevoz svih zaposlenih nosilaca pravosudnih funkcija – bio je odgovor Ministarstva pravde na pitanje naše redakcije iz 2010. godine.\nSudski budžet prešao je tek u martu ove godine na Visoki savet sudstva, dok su Ministarstvu pravde ostavljeni dugovi za veštačenja, porotnike i odbrane po službenoj dužnosti. Utvrđivanje troškovnika sudova biće veliki posao za državne revizore. U tome bi od velike pomoći mogli biti izveštaji šefova službi računovodstva u sudovima i tužilaštvima.


Neozbiljne izjave ruše penzijski sistem | Kamatica\nPočetna > vest > Neozbiljne izjave ruše penzijski sistem\nNeozbiljne izjave ruše penzijski sistem\nTekst objavljen: 02.01.2018 17:29\nUdruženje vojnih penzionera Srbije zatražilo od predsednice vlade da ne dozvoli da o materijalnoj sudbini penzionera i dalje odlučuje aktuelni ministar finansija.\nUdruženje vojnih penzionera Srbije zatražilo je od premijerke Ane Brnabić da se vlada ogradi od neprimerenih izjava Dušana Vujovića, ministra finansija, datih u Narodnoj skupštini, kada je pokazao elementarno nepoznavanje Zakona o PIO i grubo izvrtanje činjenice o načinu obračuna penzija.\nVojni penzioneri, uvređeni su, razočarani i rezignirani stavom ministra da će penzije ubuduće biti socijalna kategorija, odnosno da za visinu penzije neće biti presudno ko je koliko radio i koliko je uplaćivao doprinos u Fond PIO. Ako je to tačno i ako je to i stav vlade, proizilazi da se nezakonito ruši sistem penzijskog i invalidskog osiguranja, kaže Ljubomir Draganjac, predsednik ovog udruženja.\n– Uvereni smo da to nije stav vlade pa očekujemo da će se preduzeti potrebne mere da ministri ne istupaju kao „slobodni strelci”, pogotovu da se ne upuštaju u tumačenje zakona koji nedovoljno poznaju, jer to u javnosti izaziva uznemirenost, dovodi do slabljenja poverenja u izvršnu vlast, kaže on.\nUdruženje moli predsednicu vlade da ne dozvoli da o materijalnoj sudbini oko 1.700.000 penzionera i dalje odlučuje penzioner Dušan Vujović, jer očigledno iz vizure materijalno dobrostojećeg penzionera ne vidi one kolege u Srbiji koji svakog meseca jedva sastavljaju kraj s krajem.\nUdruženje zbog svega ovoga očekuje od ministra da se izvine javnosti za grube greške i previde i nipodaštavajuće pominjanje penzionera.\n– Cinično zvuče Vujovićeve reči da su predstojećim uvećanjem penzija od pet odsto nagrađeni oni koji su zaslužni za fiskalnu stabilizaciju budžeta. Prava istina je da su najmanje nagrađeni oni kojima je najviše oduzeto, a da su najviše nagrađeni oni kojima ništa nije oduzeto, ili su im mesečna primanja smanjena srazmerno mnogo manje nego penzionerima, kaže Draganjac.\nEkonomski iscrpljenu populaciju vojnih penzionera posebno pogađa izjava ministra da će penzije biti vraćene na raniji nivo kada se za to steknu uslovi. Nameće se pitanje, zašto se od penzionera uzima deo primanja, odnosno pravno stečena imovina, da bi se dala nekom drugom. I koliko će još dugo da traje ,,privremeni zakon“?\nMinistar Vujović nije prihvatio savete Fiskalnog saveta Srbije, institucije za koju i vlada navodi da je značajno doprinela stabilizaciji državne kase. Sada se razaznaje ko sve, ranije i sada, uporno deluje protiv penzionera, to jest kontra njihovog ekonomskog, a time i ukupnog položaja u društvu.\nUdruženje vojnih penzionera uputilo je juče zahtev predsednici vlade da se ukine i Zakona o privremenom načinu isplate penzija i Zakona o izmenama Zakona o PIO.\nDonošenjem ovog zakona oštećeno je i više od 40.000 vojnih penzionera, koji su uplatom doprinosa u PIO obezbedili penzije veće od 25 000 dinara. Ovaj zakon je onemogućio redovno usklađivanje penzija sa kretanjem potrošačkih cena čime je njihova realna vrednost značajno umanjena, a većina penzionera dovedena na ivicu egzistencije.\nRačunica i pokazuje da je nominalno povećanje penzija od prvog januara 2013. do danas bilo 5,75 odsto, a inflacija odnosno troškovi života povećani su 15,6 procenata.\nApel penzionerima da podnesu zahtev\nUdruženje sindikata penzionisanih vojnih lica Srbije pozvalo je juče penzionere da što pre podnesu zahtev Fondu PIO za donošenje uverenja o povraćaju umanjenih penzija od prvog novembra 2014. godine od kada su njihova primanja smanjena 22 i 25 odsto, kaže Jovan Tamburović, predsednik ovog udruženja.\n– Penzioneri zahteve mogu sami da popune i predaju ih u dva primerka s tim da jedan s overenim prijemom zadrže i koriste u pokretanju sudske parnice za ovo protivustavno umanjenje penzija. Na osnovu Zakonu o obligacionim odnosima od 1. 11. 2017. godine počinje da zastareva pravo na povraćaj ovih para, pa nije dobro da penzioneri propuste ovaj rok – kaže on.\nZahtevom, koji će popuniti, sprečava se zastarevanje potraživanja, a svaki mesec kašnjenja znači gubitak jednog mesečnog iznosa koji je zadržan od penzije.\nPrema nezvaničnim informacijama PIo fondu je stiglo oko 5.000 ovih zahteva oštećenih penzionera.\nDušan Kragujevac 20.12.2017 9:34\nOdličan tekst.Čestitam udruženju vojnih penzionera a za odluku vlade da na ovaj način uštedi mogu reći samo da je bedna.\npenzioneri PIO fond penzioni sistem vojni penzioneri


KORONAKRIZA: U SAD još 3 miliona otkaza, Uber otpušta 14% zaposlenih - BIZlife\nAmerička kompanija za usluge prevoza Uber otpustiće 3.700 radnika koji rade puno radno vreme, zbog uticaja pandemije koronavirusa na poslovanje.\nU saopštenju američkoj Komisiji za vrednosne papire i berze (SEC), Uber navodi da planira “smanjiti operativne troškove u sklopu odgovora na ekonomske izazove i neizvesnost koji proizlaze iz pandemije COVID-19 i njenog uticaja na poslovanje firme”.\nKompanija namerava da otpušta radnike u kadrovskoj i službi za korisničku podršku “zbog manjeg broja putovanja u sektoru prevoza i važeće odluke o zamrzavanju zapošljavanja”.\nNajavljeni otkazi zahvatiće oko 14 posto od ukupno 26.900 Uberovih radnika, prema podacima iz godišnjeg izveštaja o poslovanju.\nKompanija procenjuje da će zbog planiranih otkaza imati troškove od oko 20 miliona dolara vezano za otpremine i druge vrste naknada.\nIzvršni direktor Dara Khoroswashahi odrekao se osnovne plate za ostatak godine, stoji u saopštenju.\n“Koronakriza” je snažno pogodila Uber zbog obustave putovanja u sklopu mera suzbijanja zaraze.\n33 miliona Amerikanaca bez posla i raste\nViše od tri miliona Amerikanaca podnelo je prošle nedelje zahteve za isplatu naknada za nezaposlene, pokazuju najnoviji podaci američke vlade.\nU prošloj nedelji je približno 3,17 miliona građana podnelo zahteve za isplatu naknade, pokazali su sezonski prilagođeni podaci američkog ministarstva rada.\nNajnovije brojke navode na zaključak da je talas otpuštanja zahvatio i druge segmente privrede, pored onih baziranih na direktnom kontaktu s potrošačima.\nBroj zahteva smanjen je tako peti tjedan zaredom. U nedelji ranije, prema revidiranom podatku ministarstva, zabeleženo je gotovo 3,85 miliona zahtjeva.\n“Broj nezaposlenih trebalo bi da nastavi sa rastom, čak i uz polagano ponovno pokretanje privredne aktivnosti, budući da sada zaposlene otpuštaju i lokalne vlasti i kompanije, nakon što njihovi pokušaji da održe postojeće stanje nisu urodili plodom”, rekao je Džoel Narof, glavni ekonomist u Naroff Economicsu.\nOd sredine marta ukupno je približno 33 milijuna Amerikanaca zatražilo isplatu naknade za nezaposlene.\nNajnoviji podaci podupiru mišljenje ekonomista da će se SAD dugo oporavljati od posledica mera karantina, uvedenih sa ciljem suzbijanja epidemije koronavirusa i gotovo su potpuno paralizovale privredu.\nPingback: KORONAKRIZA: U SAD još 3 miliona otkaza, Uber otpušta 14% zaposlenih - biznis24.rs\n08/05/2020 | 01:04


Frankfurt je daleko najpopularnija među destinacijama za preseljenje i "za dlaku" je ispred Pariza, pokazalo je prvo sveobuhvatno istraživanje Rojtersa sprovedeno među 123 kompanije koje zapošljavaju najveći broj radnika u međunarodnim finansijama.\nAnketa je obuhvatila različite finansijske aktere - od najvećih banaka, osiguravača, fondova za upravljanje imovinom, privatnih investicionih fondova do berzanskih platformi u Britaniji, kojima je bilo postavljeno pitanje o detaljima njihovih planova u slučaju tzv. "tvrdog" Bregzita.\nSkoro polovina anketiranih kompanija izjavila je da će morati da presele zaposlene ili da restrukturiraju svoje poslovanje zbog Bregzita, koji treba da se okonča u martu 2019. godine. Jedna trećina ispitanika je rekla da to neće imati uticaj na njihovo poslovanje. Broj radnih mesta koja će biti premeštena ili otvorena u inostranstvu temelji se na odgovorima 39 kompanija koje zapošljavaju najmanje 350.000 ljudi.


PRIJEDLOG ZAKONA O INSPEKCIJAMA RS: Propisana obaveza da lokalne samouprave moraju usaglašavati planove kontrola sa republičkim Inspektoratom da bi bila zaustavljena praksa da u jednoj sedmici i republička i lokalna inspekcija kontrolišu isti privredni subjekat\nVlada Republike Srpske utvrdila je Prijedlog zakona o inspekcijama Republike Srpske.\nMinistarka uprave i lokalne samouprave Lejla Rešić, pojašnjavajući ovo zakonsko rješenje, izjavila je da je suštinsko opredjeljenje Vlade Republike Srpske uvođenje olakšica za prvoregistrovane poreske obveznike koji imaju do osam zaposlenih.\n"Oni će imati mogućnost da ih Inspektorat savjetuje i nauči kako će poslovati, a ne da im odmah budu izricane kazne. Želimo da rasteretimo male preduzetnike od nameta jer nam nije cilj da ih zatvorimo nego da im u prvoj godini poslovanja damo šansu da stanu na noge. Izuzetak su slučajevi u kojima je riječ o naprijavljenim radnicima ili ugrožavanju opšte bezbjednosti radnika ili ljudi", istakla je ministarka Rešić.\nRepublički Inspektorat će, kako je rekla ministarka Rešić, dobiti i odjeljenje za savjetodavne usluge za privrednike kojima je to potrebno.\nPrema njenim riječima, novitet u Prijedlogu zakona o inspekcijama jeste i da svi inspektori rada budu republički, dok se poslije javne rasprave odustalo od inicijative da isti slučaj bude i sa zdravstvenim inspektorima.\nMinistarka Rešić je pojasnila da su umjesto dosadašnjih inspektora prosvjete uvedeni inspektori za prosvjetu i sport.\nOna je navela da je ovim zakonom propisana i obaveza da lokalne samouprave moraju usaglašavati planove kontrola sa republičkim Inspektoratom da bi bila zaustavljena praksa da u jednoj sedmici i republička i lokalna inspekcija kontrolišu isti privredni subjekat.\nMinistarka Rešić je istakla da je u Prijedlogu zakona o inspekcijama inspektorima data mogućnost da, ukoliko dobiju saznanja da neko u svom privatnom objektu radi nešto za šta nema saglasnost ili nije registrovan, uz saglasnost vlasnika ili nalog suda ulaze u te privatne posjede radi kontrole.\n"Do sada je procedura bila komplikovana da bi inspektori ušli u privatni posjed. Inspektorima smo uveli mogućnost i da vrše takozvanu prikrivenu kupovinu kako bi utvrdili činjenice i došli do dokaza", rekla je ministarka Rešić.\nOna je rekla da je definisano i da subjekti koji su ugovorili poslove, a angažuju podizvođače van teritorije Republike Srpske, što je najčešći slučaj u građevinskom sektoru, snose sankciju ukoliko su ti radnici neprijavljeni ili su utvrđeni drugi propusti.\nMinistarka Rešić se zahvalila svim učesnicima javnih rasprava o ovom zakonu koji su pomogli da se unaprijede određena rješenja.\nIZVOR: Vebsajt Vlade RS, 30.01.2020.


Vesti online / Vesti / Svet / SAD: Pred naletom uragana Florens evakuišu se vojne baze\nSAD: Pred naletom uragana Florens evakuišu se vojne baze\nHiljade američkih marinaca je zajedno sa porodicama napustilo Kamp Ledžen u Džeksonvilu u Severnoj Karolini iako nije izdato naređenje za obaveznu evakuaciju, dodaje agencija.\nUragan Florens približava se istočnoj obali SAD, a Nacionalni centar za uragane (NHC) izdao je\n* "11. septembar je tragični bumerang koji se vratio Amerikancima"\n* "Amerika se nikada neće podvrgnuti tiraniji"\n* Rusija kriva za misterioznu bolest ambasadora?\nupozorenje za Severnu i Južnu Karolinu.\nUragan "Florens" je četvrte kategodrije, vetar je jačine 215 kilometara na sat i preti najviše Severnoj i Južnoj Karolini, kao i Virdžiniji, preneo je portal Index.hr.\nNa obalama Karoline dosad nije bilo većih uragana u poslednjih tridesetak godina. Uragan "Hugo",jedan od većih, harao je obalama Severne i Južne Karoline pre 29 godina.\nSVET Skoro polovina američkih vojnika očekuje početak velikog rata\nSVET SAD razmatraju zahtev za trajno vojno prisustvo u Poljskoj


Grin Houm: Potrebno je preispitati energetski sistem Crne Gore baziran na uglju | Analitika - Informativni Portal\nGrin Houm: Potrebno je preispitati energetski sistem Crne Gore baziran na uglju\nIzgradnja II bloka TE Pljevlja je u svim strateškim dokumentima Crne Gore postavljena kao prioritetna. Nažalost, ova dokumenta se u malom procentu bave alternativnim rješenjima, i u vrijeme kada su donešeni prvi planovi o gradnji termoelektrane svijet je bio daleko od bilo kakvog sporazuma o klimi. Same pripreme za održavanje svjetskog samita o klimi u Parizu uticale su na zatvaranje termoelektrana širom Evrope, saopšteno je Portalu Analitika iz NVO Green Home.\nObjavljeno: 09. 09. 2016 - 12:42 Promjenite veličinu teksta: A A A\n-Postavlja se pitanje u kojoj je mjeri Crna Gora posvećena ovom trendu obzirom da se slijepo držimo energetskog puta koji se bazira na proizvodnji energije iz uglja, i koliko su naši ciljevi za smanjenje gasova sa efektom staklene bašte realni. Ono na šta organizacije koje se bave zaštitom životne sredine skreću pažnju je da li je tremoelektrana jedino rješenje i da li smo uzeli u obzir sve ono čime raspolažemo, a to je ogroman potencijal za solarnu i vjetroenergiju, i na koji način možemo da smanjimo potrošnju energije i njene gubitke na prenosnim i distributivnim mrežama. Trebamo se zapitati da li je humano da se i nakon 30 godina nastavi sa zagađenjem Pljevalja i obećanjima o toplifikaciji, i kolika je stvarna računica ako uzmemo u obzir sanaciju šteta nastalih od prvog blokatermoelektrane,broj oboljelih, broj umrlih, izgradnju novog bloka i onoga što novi blok nosi sa sobom. Bez obzira na najave za korišćenje najnovije tehnologije, zagađenje životne sredine i negativan uticaj na biljke, životinje i čovjeka je neminovan- navedeno je u saopštenju.\nKako se dodaje, namjera pisma koje je dr Helmut Röscheisen uputio češkim ministrima, te pisma koje je prof dr Dan Kammen uputio premijeru Milu Đukanoviću, nije bila da po ko zna koji put od Ministarstva ekonomije čujemo da je gradnja drugog bloka termoelektrane “ekološki”, energetski i ekonomski važan projekat u Crnoj Gori, već da preispitamo odluku o energetici baziranoj na uglju, u vrijeme kad čitav svijet stremi ka energetskoj efikasnosti i korišćenju drugih vidova energije - i to ne samo zato što su to čistije tehnologije, već i zato što njihove cijene padaju velikim brzinom.\n-Osim toga, ni na koji način ne sporimo da se obnovljivi izvori energije koriste, u prvom redu hidroenergija, ali da li je moguće da se u zemlji sa tako velikim brojem sunčanih sati, energija sunca jedva koristi,pa makar to bilo i za grijanje vode? Danas, kada će Elektroprivreda Crne Gore diskutovati o planovima za izgradnju drugog bloka termoelektrane Pljevlja, potrebno je još jednom razmotriti isplativost ove investicije u kontekstu dobrobiti građana Crne Gore, njihovog zdravlja, i očuvanja životne sredine- zaključuje se u saopštenju.


Press Online :: Pozorište :: Slavni Barišnjikov nastupa u Beogradu / print=true\nSlavni Barišnjikov nastupa u Beogradu\nSvetska baletska zvezda Mihail Barišnjikov doputovao je sinoć u Beograd. Jedan od najvećih baletskih igrača današnjice od nedelje će u glavnom gradu igrati baletske predstave, a domaćin tokom gostovanja u Beogradu mu je balerina Aja Jung, direktorka Beogradskog festivala igre.\nDogadaj koji Barišnjikov donosi u Beograd je predstava "Brodski/Barišnjikov", nastala u koprodukciji Barišnjikov centra iz Njujorka i Novog teatra iz Rige. Reč je o pozorišnom komadu za koji vlada ogromno interesovanje velikih svetskih festivala i scena, a predstava je za jednog igrača i zasnovana je na poemama Nobelovca Josifa Brodskog.\nBarišnjikov je pre toga u Srbiji boravio 2009. godine, kada je nastupao u Novom sadu, jer grad Beograd, kako su tada pisali mediji, nije mogao da podrži njegovo gostovanje. Slavni Rus je tada sa balerinom Anom Lagunom dve večeri na sceni Srpskog narodnog pozorišta igrao "Tri sola i duet", a u Beogradu će u nedelju, ponedeljak i utorak igrati predstavu "Brodski/Barišnjikov" na sceni Pozorišta na Terazijama.\nMihail Nikolajevič Barišnjikov (61), rođen je u Rigi, kao mladić je nastupao u baletu Kirov u Lenjingradu, a tokom turneje 1974. godine prebegao je u Kanadu, gde je zatražio politicki azil. Kasnije je postao i umetnicki direktor Americkog baletskog teatra u Njujorku.\n“Baryshnikov Arts Center” u Njujorku je danas jedna od najvažnijih baletskih baza u SAD, a njegova fondacija, osnovana 2004. godine, koja daje šansu mladim umetnicima, igracima i koreografima, jedna je od najvažnijih baletskih institucija na svetu.\nBarišnjikov se bavio i glumom i televizijskim nastupima. Nominovan je za Oskara za ulogu u filmu "Tačka preokreta" 1977. godine, a ostvario je uloge i u filmovima "Bele noći" i "Plesači". Televizijska publika pamti ga i po ulozi ruskog umetnika Aleksandra Petrovskog, u poslednjoj sezoni serije "Seks i grad".\nOtac je četvoro dece, ćerke Aleksandre iz veze sa glumicom Džesikom Lang, i Sofije, Ane i Petra iz dugogodišnje veze sa bivšom balerinom Lisom Rajnhart.\nPremijer Aleksandar Vučić sinoć je, u vili "Mir", priredio svečanu večeru u čast Mihaila Barišnjikova.


TotalCar.rs » Ford Fiesta dobija novi dizel motor\n0 komentara 3012 pregleda\nFord je saopštio da će Fiesta biti dostupna sa novim 1.5 TDCi dizelašem sa 95 ks. Osim toga, proizvođač je unapredio svoj najprodavaniji model u Evropi na planu dizajna, opreme i komfora.\nNovi turbo-dizel motor zameniće u pogonskoj gami postojeći 1.6 litarski dizelaš iste snage a njegove glavne prednosti su niska prosečna potrošnja (3,2 l/100 km) i manja emisija ugljen-dioksida (82 g/km).\nOsim toga, dve posebne serije, Fiesta Red Edition i Fiesta Black Edition, koje su do sada mogle nabaviti samo sa trocilindrašem sa 140 ks, biće dostupne i sa 1.0 litarskim EcoBoost benzincem sa 125 ks i pomenutim dizelašem sa 95 ks.\nTakođe, 1.0 litarski trocilindarski EcoBoost sa 140 “konja” iz Red i Black edicije biće ponuđen i kupcima modela sa Titanium i Sport paketima opreme.\nFiesta Trend dobija unapređene halogene farove i LED dnevna svetla, dok su volan i ručica parkirne kočnice obloženi kožom.\nTitanium paket sada obuhvata i hromirane ukrasne detalje na donjem delu prednje maske, nove 16 inčne alu felne, drugačije dezene presvlaka koji su usklađeni sa štepom na volanu, ručici menjača, ručnoj kočnici i patosnicama.\nFord je uveo i nove mogućnosti personalizacije Fieste, tako što je za određene boje spoljašnjosti ponudio kupcima da uz doplatu dobiju krov u drugačijoj nijansi.


American Airlines ukida letove ka Australiji | Avio Press\nAmerican Airlines ukida letove ka Australiji\nKompanija American Airlines je odlučila da ukine letove ka Australiji tokom septembra i oktobra. Executive Traveller prenosi da će američka avio-kompanija privremeno ukinuti letove zbog sve strožih putnih restrikcija koje nameću australijske vlasti. Iako letova na liniji između Los Anđelesa i Sidneja neće biti svega dva meseca, mnogi se plaše da se American Airlines neće vratiti ni posle oktobra.\nPored redovnih putničkih letova, American Airlines obavlja i cargo letove ka Australiji sa svojim širokotrupnim Boeingom 787-9. Iz kompanije poručuju da se ovi letovi neće obavljati sve do početka novembra.\nAmerican Airlines Okeanija vesti iz avijacije\nPonoćna trka na aerodromu Sarajevo\nSwiftair-ov ATR 72 pretrpeo štetu na madridskom aerodromu


Epson L365 - štampanje jeftinije nego ikada\nPočetna Sve NovostiEpson L365 - štampanje jeftinije nego ikada\nToner ORINK EPSON...\nSPK Microlab M105...\nDa i sami pune dve godine ne koristimo ovakav jedan uređaj, nismo sigurni da bismo poverovali u priču o jeftinom štampanju. Da, moguće je i sa ink jet printerom štampati a da ne razmišljamo o troškovima i skoroj zameni papreno skupih kertridža. Epson je sa svojom ITS tehnologijom napravio pravu malu revoluciju na tržištu inkjet printera, a sa svime se na osnovu ličnih iskustava - apsolutno slažemo\nEPSON L365 - štampa bez briga\nNakon pauze od nekoliko godina, ponovo se bavimo pomalo zaboravljenom temom: štampačima, odnosno da preciziramo, multifunkcijskim uređajem kompanije Epson. Razlog zbog koga smo odlučili da predstavimo jedan od noviteta u ponudi ove kompanije jeste u prvom redu više nego značajno smanjena cena štampe. Kvalitet printa kada je ova kompanija u pitanju nikada nije bio sporan, ali nova tehnologija nam omogućava da štampamo po nikad nižoj ceni i da o tome ne razmišljamo previše.\nKada je štampa u nekom kućnom ili SOHO okruženju u pitanju, analiza isplativosti je korisnike uvek udaljavala od lagodnog štampanja: kućni inkjet uređaji su koristili papreno skupe kertridže koji se, koliko god vodili računa da ne štampamo ono što ne moramo, uvek troše ranije nego što bi mi to želeli. Da ne govorimo o tome da komplet crnih i kolor kertridža često košta koliko i najjeftiniji ink jet printeri, ili makar značajan deo cene novih uređaja.\nStandardnu priču o nivou napunjenosti kertridža u novim printerima nećemo posebno napominjati, jer poznajemo korisnike koji su sa nekim novim štampačima uspevali da isprintaju čitavih 5-6 stranica pre nego što bi nestalo boje u kertridžima. Ovo je dovelo do toga da štampače koristimo samo kad moramo...ali ne mora tako uvek da bude.\nJoš pre par godina kompanija Epson je napravila značajan zaokret na ovom polju, omogućivši korisnicima primenom svoje ITS tehnologije da štampaju, kako bi se reklo „do mile volje“, po ceni koja je izuzetno prihvatljiva, vrlo razumna – i sve to upotrebom originalnih boja! Možda se neko neće složiti sa prethodnim pasusom ovog teksta jer alternativna rešenja u vidu punjenja kertridža kod firmi koje se time bave uvek postoji kao opcija, ali originalno mastilo je ipak po pitanju kvaliteta za korak ili dva ispred. Uz Epson ITS tehnologiju, ne morate o tome voditi računa više nikada.\nITS predstavlja skraćenicu od Ultra-high capacity Ink Tank System i predstavlja potpuno novi način snabdevanja štampača mastilom: nema više kertridža već skladište sa bojom dopunjavate bojom u bočicama, koje donose veliku količinu mastila po nikada nižoj ceni. Na primeru L365 multifunkcijskog uređaja koji se ovog puta našao na našem testu i koji štampa upotrebom Micro Piezo tehnologije, jednostavno ćemo objasniti: u pakovanju dobijate standardni set od tri boje (cyan, magenta, yellow) i čak tri posebne bočice crne boje! To nam omogućava da samo sa inicijalnim setom boja koje ćete dobiti prilikom kupovine možete da odštampate neverovatnih 12.000 crno belih kopija (jedna bočica crne boje – 4.000 kopija), odnosno 6.500 strana u koloru. Impresivno, zar ne?\nDaćemo vam primer...u našoj firmi ne štampa se puno toga, standardna papirologija male firme, računi, izveštaji...a ponekad nam zatreba da ipak nešto odštampamo u boji pa zbog toga nikada nismo otišli u priču sa laserskim printerima. Prethodnih godina ustručavali smo se od štampanja jer nam je set kertridža u prethodno korišćenim štampačima trajao par meseci i svaka naredna kupovina koštala nas je 4-5 hiljada dinara. Na godišnjem nivou trošili smo na taj način 15-ak hiljada dinara što je za obim naše štampe bilo i više nego preskupo.\nPre dve godine odlučili smo se da kupimo multifunkcijski uređaj kompanije Epson, nešto slabiji model u odnosu na L365 koji predstavljamo: verujete li da i dan danas koristimo inicijalni set mastila koji je stigao uz štampač a da se nikada nismo pri tome ustručavali da odštampamo bilo šta! I kada potrošimo svu boju, svaka nova bočica košta oko 750 dinara – opet ćete sa četiri nove bočice odštampati daleko više nego da koristite kertridže drugih proizvođača.\nUpravo iz navedenih razloga Epson L365 je savršen štampač (a ujedno i MF uređaj) za kućne potrebe, kao i potrebe malih firmi. Što se kvaliteta štampe tiče, to je polje na kome se Epson već decenijama unazad nametnuo kao izuzetno kvalitetan proizvođač: iako ćete na L365 modelu moći da odštampate vrlo kvalitetne fotografije, ne treba posebno napominjati da Epson u ponudi ima fenomenalne foto printere i nadamo se da ćemo neke od njih imati prilike takođe da vam predstavimo.\nKada je reč o samom ITS sistemu, on se bojom puni na pomalo neobičan način koji smo posebno prikazali u našem video prikazu. Kontejneri za boju se nalaze na boku uređaja i pune se mastilom iz bočica koje stižu zajedno sa štampačem. Sam proces je prilično jednostavan i jedino prilikom inicijalnog pokretanja štampača i prvog punjenja traje do pola sata, dok se boja sistemom cevčica ne sprovede do (Micro Piezo) glave štampača.\nI brzina štampe je unapređena u odnosu na prethodnu generaciju ovog proizvođača i iznosi do 9 strana crno belog teksta u minuti. Posebno smo tokom testiranja ove vrste uređaja uživali u štampanju preko WiFi konekcije, direktno sa mobilnog telefona a da bi ste na najbolji način razumeli kako se Epson L365 konfiguriše, puni bojom, kako radi, poslužiće video prilog kao osnova ovog našeg članka.\nŠtampa bez kalkulacija\nKao što ste mogli videti, konačno se štampanja ne treba plašiti – tačnije rečeno, ne treba se plašiti cene štampanja kada su u pitanju kućni korisnici ili male firme kojima je svaki trošak bitan. Da i sami nemamo prijatno iskustvo korišćenja Epsonove ITS tehnologije već vise od dve godine, mozda ne bi ovako samouvereno tvrdili da je ovo dobitna kombinacija. A jeste...\nEpson je trenutno kompanija koja za korisnike u kućnom okruzenju ili malim kancelarijama, nudi najviše za utroseni novac i od nas ovom prilikom sasvim zasluženo dobija nagradu najbolja kupovina!\n- Epson ITS tehnologija\n- 12.000 crno-belih stranica sa inicijalnom količinom crne boje koja stiže uz uređaj\n- 6500 kolor stranica sa inicijalnom kolicinom mastila koje stiže uz uređaj\n- Povoljna cena mastila, nema potrebe za kupovinom neoriginalne boje\n- Skener, kopir\n- Štampanje putem WiFi mreže, direktno sa mobilnog telefona\n- Skenerom nismo oduševljeni


Sporazumom o saradnji opština vezanom za formiranje regiona za upravljanje čvrstim komunalnim otpadom iz 2007. godine obuhvaćene su opštine Inđija, Stara Pazova, Ruma, Irig, Šid i Sremske Karlovci. S obzirom da je nova regionalna deponija locirana na teritoriji opštine Inđija, Opštine potpisnice Sporazuma o formiranju regiona su u potpunosti prepustile odgovornost opštini Inđija za investicije i upravljanje regionalnom sanitarnom deponijom što je definisano Aneksom sporazuma o saradnji koji je potpisan 2011. godine. Iste godine je sremskom regionu priključena i opština Pećinci. Organizaciona struktura sistema upravljanja otpadom je takva da je opština Inđija osnivač Javnog preduzeća za sakupljanje i odlaganje otpada i održavanje deponija „Ingrin“, a relacije sa ostalim opštinama će biti definisane na osnovu ugovorno-komercijalnih aranžmana.\nNakon dobijanja upotrebne dozvole za deponiju i ispunjenja ostalih uslova za obavljanje pretežne delatnosti JP „Ingrin“, koja je u trenutku osnivanja JP „Ingrin“ jedna od delatnosti iz nadležnosti JKP „Komunalac“ iz Inđije, Skupština opštine Inđija će posebnom odlukom i izmenom osnivačkog akta JKP „Komunalac“, kao jednu od delatnosti tog javnog preduzeća brisati delatnost za koju je osnovano JP „Ingrin“.\nSlike iz vazduha\nEksterijer upravne zgrade


Sladoled u svako doba – delimo pet paketa omiljene poslastice | CityMagazine\nZanimljivo je da konzumaciju sladoleda naučnici preporučuju više zimi nego leti zbog temperaturnih razlika između našeg tela i spoljne sredine koje su tada manje nego tokom vrelih dana. A ne treba da spominjemo pozitivne efekte koje sladoled ima na naše raspoloženje.\nFrikom i City Magazine obradovaće pet čitalaca našeg portala sa slatkim paketom Frikom sladoleda. Da biste ušli u konkurenciju za ovu ukusnu nagradu potrebno je da na našoj FB stranici u komentarima na ovu vest napišete koji vam je omiljeni sladoled iz asortimana kompanije Frikom.\nLisca iznenađenja za dame: Delimo poklone frikom · sladoled


Dačić: Ovog meseca Zakon o referendumu, u januaru građani odlučuju o izmeni Ustava - Društvo - Dnevni list Danas\nPočetna » Vesti » Društvo » Dačić: Ovog meseca Zakon o referendumu, u januaru građani odlučuju o izmeni Ustava\nDačić: Ovog meseca Zakon o referendumu, u januaru građani odlučuju o izmeni Ustava\nPredsednik Skupštine Srbije Ivica Dačić najavio je danas da će parlament do kraja novembra usvojiti izmene Zakona o referendumu, kako bi se sredinom januara naredne godine sproveo referendum o promeni Ustava.\n„Naš predlog je da to završimo do kraja saziva ove Skupštine. To znači da ćemo gledati da do kraja meseca donesemo Zakon o referendumu, kako bi smo doneli i akt o promeni Ustava, a nakon toga raspisali referendum za sredinu januara“, kazao je Dačić, u uvodu javnog slušanja na kome je predstavljen republički budžet za 2022. godinu.\nOn je naveo da ostaje da Skupština Srbije usvoji promenu niza zakona važnih za politički život države na osnovu dogovora sa predstavnicima opozicije kao što je Zakon o izboru narodnih poslanika.\n„Promena Zakona o izboru narodnih poslanika je potrebna da se omogući ad hoc uvođenje još nekih predstavnika opozicije za predstojeće izbore u Republičku izbornu komisiju, iako na to nemaju pravo, jer nisu u parlamentu“, naveo je Dačić.\nDodao je da će poslanici ponovo raspravljati i o izveštaju Evropske komisije o napretku Srbije u procesu pridruživana Evropskoj uniji.


STRELJAŠTVO: MARIJA ANIČIĆ I BOBAN MARINKOVIĆ NOVE MEĐUNARODNE SUDIJE – Smederevske novine\n11. februara 2019. smederevske\t0 Comments\nMarija Aničić i Boban Marinković, nekadašnji strelci, aktivni streljački radnici i streljačke sudije sa najvišom nacionalnom licencom, nedavno su uspešno završili kurs za ISSF „B“ licencu i postali međunarodne sudije, saopštavaju iz Streljačke družine „Smederevo“.\nNa kursu Svetske streljačke federacije (ISSF – International Sport Shooting Federation) za sticanje „B“ licence internacionalnog sudije, koji je održan u Zagrebu, glavnom gradu Hrvatske, od 31. januara do 3. februara 2019. godine, predstavnici Srbije i Streljačke družine „Smederevo“ Marija Aničić i Boban Marinković su uspešno položili sve testove i pokazali visok nivo poznavanja međunarodnih streljačkih pravila, navodi se u saopštenju. Marija Aničić je dugogodišnji portparol Streljačke družine „Smederevo“ i od nedavno predsednik Sudijske komisije, a Boban Marinković, je trener i direktor kluba. Oboje su pre kursa za međunarodne sudije imali najvišu domaću „C“ licencu. Pored domaćih takmičenja i Omladinskog Valter Kupa u Smederevu, sudili si i kvalifikacije i finale Lige mladih Evrope. Marija Aničić već četiri godine unazad je sudija i konferansije na finalima prestižnog Internacionalnog prvenstva Beograda, a krajem prošle godine je prvi put sudila i na Evropskom prvenstvu u streljaštvu za osobe sa invaliditetom kao deo tima za kontrolu opreme i takođe, konferansije na finalima.\n← PRVE MEDALJE ZA DŽUDO KLUB „MLADOST CARINA“ U OVOJ GODINI\nCZK: GORČIN STOJANOVIĆ „O UMETNOSTI“ →\nTRI ZLATA ZA SMEDEREVSKE PARASTRELIČARE


Aplikacija za provjeru potpisa može doprinijeti povjerenju građana u izborni proces - Centar za monitoring i istraživanje (CeMI)\nAplikacija za provjeru potpisa, koju je najavila danas Državna izborna komisija (DIK), može doprinijeti povjerenju građana u izborni proces, ali ona ne oslobađa odgovornosti tu instituciju da provjerava vjedostojnost prikupljenih potpisa, ocijenjeno je iz Centra za monitoring i istraživanje (CeMI).\nDIK je na današnjoj sjednici utvrdila aplikativno rješenje za provjeru da li je birač svojim potpisom podržao određenog kandidata za predsjednika Crne Gore, koje će, kako su najavili, u narednih nekoliko dana biti izrađeno i dostupno građanima putem veb-a.\nSmatramo da aplikacija za provjeru potpisa može značajno smanjiti prostor za zloupotrebe političkih kandidata u izbornom procesu.\nCeMI podržava i ohrabruje ovakvo aplikativno rješenje, kojim će građani moći da provjere da li je zloupotrijebljen njihov potpis i matični broj, zarad kandidature nekog od predsjedničkih kandidata.\nSmatramo da aplikacija može doprinijeti povećanju povjerenja građana u izborni proces.\nSa druge strane, moramo imati u vidu da ovo rješenje nije dovoljno, već da DIK mora preuzeti ulogu institucije koja provjerava vjerodostojnost prikupljenih potpisa, te da na taj način bude aktivan učesnik predizbornog procesa, kroz provjeru regularnosti svih podnesenih izbornih akata.


Tema ekonomskog i finansijskog dijaloga između EU i Zapadnog Balkana i Turske bila je diskusija o dokumentima Program ekonomskih reformi 2016. - 2018. (ERP), koji su početkom godine dostavljeni Evropskoj komisiji.\nNa sastanku su usvojeni zajednički zaključci ekonomskog i finansijskog dijaloga između EU i Zapadnog Balkana i Turske od strane Saveta EU za ekonomska i finansijska pitanja, čija realizacija će biti zajednički praćena u narednom periodu u okviru procesa pristupanja i procesa pridruživanja EU.\nPreporuke za Republiku Srbiju su orjantisane ka nastavku sprovođenja mera fiskalne konsolidacije, rešavanju statusa državnih preduzeća, nastavku reforme javne uprave i implementacije programa transformacije Poreske uprave. Od jednake važnosti su i podrška realizaciji strategije rešavanja pitanja problematičnih kredita i strategiji dinarizacije, unapređenju realizacije kapitalnih izdataka i napredak u pripremi projekata izgradnje gasne interkonekcije Bugarska – Srbija, završetak izgradnje puteva na koridoru H do kraja 2017. kao i unapređenje poslovnog okruženja i ciljanih politika tržišta radne snage sa posebnim preporukama.\nNa sastanku su učestvovali predstavnici Zapadnog Balkana i Turske i evropskih institucija (Savet, Evropska komisija, Evropska centralna banka, Eurostat). Ispred Saveta EU na ministarskom nivou predstavljene su države članice zadužene za predsedavanje Savetom u aktuelnom periodu - Holandija, kao i Slovačka i Malta - naredne dve države predsedavajuće Savetom.\nPodećanja radi, Program ekonomskih reformi je dokument, koji je Republika Srbija, kao država kandidat za prijem u članstvo EU, u predpristupnom periodu izradila sa ciljem uspostavljanja platforme za efikasnije fiskalno planiranje i kordinaciju ekonomskih politika. ERP sadrži srednjoročni okvir makroekonomske i fiskalne politike, kao i konkretne prioritetne strukturne reforme, kojima se neposredno podržava makro-fiskalni okvir, otklanjaju prepreke privrednom rastu i povećava konkurentnost nacionalne ekonomije. Program ekonomskih reformi 2016. – 2018. Vlada Republike Srbije usvojila je 3. marta 2016. godine.


Novosti sa "Morave" raduju sjever Crne Gore: Od Kraljeva do Beča avionom za 25 evra - Avio Portal\nNovosti sa “Morave” raduju sjever Crne Gore: Od Kraljeva do Beča avionom za 25 evra\nOctober 1, 2021 October 1, 2021 Avio\t0 Comments\tAerodrom Morava, Air Serbia, Beč\nNa molbu naših čitalaca sa sjevera Crne Gore, nastavljamo da pratimo aktivnosti aerodroma “Morava” kod Kraljeva. Podsjećamo vas da je aerodrom Morava, na primjer, na 206km od Pljevalja odnosno 3h 45 min vožnje, dok je podgorički aerodrom od ovog grada udaljen oko 194km ili 3h 48min vožnje.\nOvog puta potvrđujemo ono što smo najavljivali polovinom septembra, a to je da od 12.oktobra Air Serbia počinje s letovima sa “Morave” do Beča i da je cijena karte oko 25 evra u jednom pravcu. Letovi sa Aerodroma “Morava” ka austrijskoj prijestonici obavljaće se dva puta nedjeljno, utorkom i četvrtkom, do 30. decembra. Srpska nacionalna avio-kompanija će najavljene letove iz Kraljeva do Beča obavljati regionalnim ATR72 turboprop avionom.\nZanimljivo je da Srbija trenutno ima letove do Beča sa tri svoja aerodroma, pa ostaje još samo da se brojna dijaspora iz Austrije probudi i počne da koristi aviosaobraćaj kad dolazi na odmor u zavičaj. Iz Beograda i Kraljeva leti Air Serbia dok iz Niša liniju do Beča već duže vreme održava Wizz Air.\nOdluka da se uvede ova linija sigurno ima svoju cijenu i realno je da se postavi pitanje njene isplativosti ali, sada kad je prošla ljetnja sezona i više nema letova sa Morave do Soluna, zahvaljujući ovoj liniji će se koliko-toliko održavati rad aerodromskih službi “na radnoj temperaturi” ali i uposliti još neki avion srpske nacionalne aviokompanije jer je previše skupo za bilo koju aviokompaniju držati vazduhoplov zatvoren u hangaru. E sad, zašto bi se održavale službe baš aerodroma kod Kraljeva u treningu, ukoliko je to neisplativo? Odgovor na to očito leži u budućim planovima Srbije za ovaj aerodrom.\nPrikaz iz Nacrta prostornog plan područja posebne namene mešovitog civilno-vojnog aerodroma “Morava” str.38\nNacrt prostornog plana za aerodrom Morava je već bio na javnoj raspravi i po njemu će za izgradnju nove piste ovog aerodroma i pratećih objekata biti uzeto još 247 hektara zemljišta. Nadamo se da iza ovog plana stoji dobra analiza jer se u ovom slučaju radi o poljoprivrednom zemljištu, koje je trenudno pod oranicama seoskih domaćinstava a jedan dio i ispod kuća! (za oko 30-ak kuća treba da se završi ekspropriacija i da se ljudi isele da bi se počelo sa radovima na novom projektu). Još uvijek se ne zna period početka preuzimanja zemljišta, a kompletan nacrt prostornog plana možete pogledati klikom OVDJE. Sveukupnoj slici u nekoj bliskoj budućnosti treba dodati i Moravski koridor tj.autoput koji će pratiti liniju od Preljine kod Čačka, preko Kraljeva, Vrnjačke Banje i Kruševca do Pojata na autoputu Beograd-Solun.\nOrjentaciona trasa budućeg Moravskog koridora\nToliko o planovima za aerodrom Morava kod Kraljeva (selo Lađevci), a sada da se vratimo na temu i zaključimo priču o letovima za Beč. Samo radi poređenja, iz Podgorice za Beč leti Wizz Air, a cijena karte u jednom pravcu za dan 12.oktobar (kada je let i iz Kraljeva) je gotovo identična – 23 evra. Jedina razlika je što su Wizz-ovi letovi iz Podgorice utorkom i subotom dok su, ponovićemo – letovi iz Kraljeva svakog utorka i četvrtka do 30.decembra.\nFotografije: Aerodromi Srbije\n← Sa direktorom Miross-a o poslovnim putovanjima i kongresnom turizmu\nAustrija donira dronove za praćenje migranata →


Milan Gajić: Hvala selektoru ... Cilj je Mundijal - Sportske novosti\nNaslovna Fudbal Novosti Fudbal Milan Gajić: Hvala selektoru … Cilj je Mundijal\nNa spisku selektora Stojkovića pred tri martovska meča kvalifikacija, našao se i desni bek Crvene Zvezde i zlatni Orlić sa Novog Zelanda, Milan Gajić. Gajić je tim povodom za klupski sajt crveno – belih, kako prenosi B92, među ostalog izjavio:\nZahvalio bih se selektoru Stojkoviću na ukazanom poverenju. Radi se o legendi Crvene zvezde i srpskog fudbala, tako da je dodatna čast dobiti njegov poziv. Želeo bih da zajedno zacrtamo ciljeve i radimo na njihovom ostvarenju u narednom periodu … Osvojio sam Svetsko prvenstvo na Novom Zelandu, tako da znam kako je igrati na velikim takmičenjima. Naravno, znatno je veća odgovornost igrati za “A” selekciju, ali cilj je isti. Već u martu nas očekuju tri kvalifikacione utakmice. Treba se spremati korak po korak i težiti zacrtanom cilju, a to je plasman na Svetsko prvenstvo u Kataru.\nSlika preuzeta sa sajta: https://fss.rs/\nPrethodni tekstRukometašice Srbije pred velikim izazovom u Đeru\nSledeći tekstTiket pratilaca sa Instagram profila – 6. mart 2021.


Prvi BH Fan shop\nponedjeljak, 18 Mart 2013 08:29\nPrvi zvanični fan shop nogometne reprezentacije BiH biće otvoren danas, 18. marta, u Sarajevu, saopštio je BH FAN SHOP. Fan shop u Ulici Ćurčiluk mali na broju 7 na Baščaršiji biće otvoren u ponedjeljak na dan okupljanja nogometnih reprezentativaca pred susret sa Grčkom. Otvaranju će prisustvovati selektor Safet Sušić sa reprezentativcima.\nU ponudi fan shopa biće oko 300 proizvoda, a vrlo brzo taj broj biće mnogo veći. Intenzivno se radi i na pripremi online prodaje na www.bhfanshop.ba, kako bi se navijačima bh. reprezentacije širom planete omogućila kupovina proizvoda s logom reprezentacije. Partner Fudbalskog saveza u projektu otvaranja fan shopa je sarajevska kompanija GONG\nViše iz kategorije: « Privrednici predlažu rješenja Poreznici u akciji »


Program za Suočavanje sa prošlošću - Youth Initiative for Human Rights\nProgram za Suočavanje sa prošlošćuAdministrator2020-06-09T10:07:34+00:00\nYIHR Kosovo, kroz Program za suočavanje sa prošlošću, nastavlja da doprinosi stvaranju platformi za suočavanje sa prošlošću i izgradnju mira na Kosovu i u regionu. Ovaj program se fokusira na podržavanje inicijativa i podizanje svesti kod ljudi na Kosovu o činjenicama u vezi sa nedavnim ratovima na Balkanu u cilju izgradnje kolektivnog sećanja i doprinosa procesima izgradnje mira na Kosovu i u regionu.\nYIHR Kosovo je posvećen osnaživanju i edukaciji mladih da postanu aktivisti/aktivistkinje i lideri/liderke u oblastima kreiranja politika i zagovaranja, u cilju prepoznavanja žrtava rata, pronalaženja istine i uspostavljanja pravde za sve žrtve.\nOva posvećenost izgradila je veze mladih u regionu, kroz saradnju sa organizacijama iz različitih zemalja u regionu. YIHR Kosovo je takođe član velikog broja različitih organizacija i mreža na regionalnom i globalnom nivou. Ovaj program je podržan od strane: USAID, Robert Bosch Stiftung fondacije – PAX, RYCO – OFAJ, Švajcarska ambasada i ZFD Forum.


RTV Puls | OKO ZSO PODUDARAJU SE INTERESI SRBIJE I AMERIKE\nBEOGRAD, 18.avgust - Konačna poruka nakon posete potpredsednika SAD DŽožefa Bajdena Beogradu i Prištini jeste da se sada podudaraju interesi Srbije i SAD, po pitanju Zajednice srpskih opština (ZSO), izjavio je danas ministar lokalne samouprave u kosovskoj vladi Ljubomir Marić.\n"Možemo da zaključimo da je vlada Srbije, predvođena Aleksandrom Vučićem, jednom odgovornom politikom postala ključan faktor u regionu i to očigledno daje rezultate", rekao je Marić za RTS.\nPrema njegovim rečima, ZSO, kao koncept je na predlog Srbije ušao u Briselski sporazum, a posle ovih poruka i konstantnih zahteva Srba sa KiM, sada se može očekivati da se taj proces konačno odmrzne.\n"Mi ćemo već narednih dana videti verovatno neke konkretne rezultate, očekujemo da o tom pitanju budemo pozvani od koalicionih partnera i od predstavnika vlasti u Prištini, da razgovaramo na tu temu, na koji način zajednički da uradimo taj deo posla", rekao je Marić.\nIstiče da sporazum iz avgusta 2015. vrlo jasno uređuje šta treba doneti u kosovskom sistemu, odnosno za ZSO, potrebna je odluka vlade i njena verifikacija u Ustavnom sudu.\n"Sam proces predviđao je do četiri meseča da se ZSO uspostavi, da dođemo do momenta zakazivanja konstitutivne sednice na kojoj će delegati usvojiti Statut ZSO, kako bi ona počela da funkcioniše i izabrala sve organe koji su predviđeni, počevši od predsednika ZSO", kaže Marić.\nDodaje da je tokom posete Prištini, Bajden imao prilike da čuje od predstavnika Srba šta ih muči na KiM, da čuje zahtev da se što skorije formira ZSO.\n"Ostajemo posvećeni tom procesu, sve svoje vreme i energiju spremni smo da uložimo, kako bi konačno bio realizovan najznačajaniji deo sporazuma i podsećam da je 60 odsto Briselskog sporazuma upravo ZSO", istakao je Marić.


Mačak posle tri godine došao kući\nUčiteljica u penziji Nada Milanović (70) imala je mačka koji je u februaru 2012. godine nestao i svi ukućani su uzalud pokušavali da ga pronadju, a on se posle tri godine pojavio ispred kuće.\nNada kaže da su se svi obradovali, a mačak je sa nepoverenjem ušao u kuću i otišao na mesto gde je najčešće dobijao hranu i sasvim normalno se ponašao, kao da nije bio odsutan toliko dugo.\nOna je istakla da u ovom delu sela, koje se nalazi u blizini Ibarske magistrale, mnogi prolaznici ostavljaju male mačiće, ali ih meštani prihvataju, zbog čega ih uvek ima u većem broju.\n„Proletos je mačak, koji ima pet godina, ponovo nestao, ali sa njim i sve mačke iz okruženja i niko ne zna šta se dogodilo“, sa čudjenjem je rekla Milanovićeva.\nNajstariji veterinar u Gornjem Milanovcu Rade Jevremović za agenciju Beta je izjavio da je zanimljiva priča i da tako nešto nije čuo u svojoj praksi.\n„Moguće je da je mačka neko uzeo pre tri godine i da je uspeo da se vrati kući a zašto je ponovo otišao i odveo mačke ne mogu da objasnim“, rekao je Jevremović.


Pijani Bosanac šokirao nemačku policiju - Semberske\nPijani Bosanac šokirao nemačku policiju\nNaime, u nedelju rano ujutro, u 01.03, na policijski broj za hitne slučajeve u nemačkom Tubingenu javio se 36-godišnji državljanin BiH.\nPoliciji nije želeo otkriti kakav problem ima, nego je dramatično poručio da to “ne može reći preko telefona”.\nPolicijska patrola uputila se na mesto odakle je zvao Bosanac kako bi utvrdila činjenice. Kada su stigli u Željezničku ulicu u Tubingenu, odakle je došao poziv, policajci su ostali zapanjeni ugledavši muškarca u alkoholisanom stanju.\nBosanac im je rekao da je njegov problem – to što mu “hitno treba prevesti jedan dokument”.\nPolicajci su se udaljili objasnivši mu da to nije razlog za poziv za hitne slučajeve, no tek tada je počela tortura. Pijani 36-godišnjak je bukvalno svaki minut zvao broj za hitne slučajeve, da se na kraju policija vratila do njega i oduzela mu mobilni telefon, piše Radiosarajevo.\nProtiv državljanina BiH biće pokrenuta i krivična prijava zbog zloupotrebe poziva za hitne slučajeve.\nPrevious : Predsednik Radnika stvorio stabilan klub: Kontinuitet doneo dobre rezultate\nNext : MALO JE KUME Sa 20 KM htio da podmiti policiju


Bijeg uz amin pravosuđa | Glas Srpske\nBijeg uz amin pravosuđa\nDa su pravosudne institucije u BiH cirkus bez kraja i konca, pokazuje i slučaj Alije Delimustafića.\nn je prije mjesec zbog ozbiljnih optužbi uhapšen u spektakularnoj akciji, pritvoren pa potom pušten, da bi na kraju nadležni, kada mu je pritvor ipak opet određen, shvatili da je pobjegao.\nTo što je sarajevski Kantonalni sud, ignorišući opravdane argumente tužilaštva tog kantona za produženje pritvora, pustio Delimustafića na privremenu slobodu gotovo djeluje kao smišljena namještaljka koja je iskorišćena za bijeg.\nDelimustafić jeste nakon bijega uhapšen u Hrvatskoj, ali nema sumnje da se pravna zavrzlama koja slijedi i koja bi mogla da "razvodni" cijeli slučaj mogla izbjeći jer je sarajevsko tužilaštvo na vrijeme upozoravalo da bi bijeg mogao da se desi.\nOvaj, kao i mnogi drugi slučajevi morao bi zabrinuti svakog ko iole vjeruje da se kriminalu može stati u kraj. Jer svakom racionalnom jasno je da se takvi slučajevi prečesto ponavljaju da bi se mogli okarakterisati kao slučajnost.\nZato postaje gotovo iluzorno očekivati da "borba protiv kriminala ili korupcije" ima ikakvog smisla jer su ljudi na vrhu piramide te borbe u najmanju ruku neprofesionalni.\nJer kako drugačije objasniti činjenicu da se Alija Delimustafić, koji je osumnjičen da je prevarom došao do određenih nekretnina, koji je prije hapšenja navodno saslušan i u Tužilaštvu BiH u vezi sa ratnim zločinom počinjenim u sarajevskom Velikom parku 1992. i upozoren da ne ide iz BiH i koji važi za čovjeka koji pola svog života bježi od zakona, uopšte našao na slobodi i da nadležni uopšte ne znaju gdje je?\nSa ovakvim pravosuđem ne bi bilo čudo da od države naplati i to što ga je hapsila.\nPosebno je zabrinjavajuće da se kao i Delimustafić u bijegu našao i Juso Škrijelj, uhapšen u istoj akciji, a osumnjičenu (takođe u tom slučaju) bivšu sudiju Lejlu Fazlagić nisu uspjeli ni da uhapse jer je odavno zbrisala "preko grane". Škrijelj ne samo da još nije uhapšen, već niko pojma nema ni gdje se nalazi.\nNažalost, primjera poput Delimustafića previše je.


Prevodilac srpsko holandski onlajn\nBesplatan onlajn prevod sa srpskog na holandski\nPrevodilac srpsko holandski\nBesplatan srpsko-holandski prevodilac za prevođenje pojedinačnih reči, fraza i kratkih tekstova. Za prevođenje sa srpskog na holandski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na holandski\nSrpsko-holandski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na holandski ne prevodi više od 1.000 znakova po prevodu.


► Održan prvi protest u Novom Sadu, novi najavljen za sledeći petak\n18.01.2019 | 18:50h ► 20:51h Novi Sad\nGlumac i jedan od organizatora protesta u Beogradu Branislav Trifunović, poručio je večeras na prvom protestu "Jedan od pet miliona" u Novom Sadu, da su protesti okupili i one ljude koji su "desno i one koji su levo", zbog budućnosti Srbije.\n"Molim vas, ne osvrćite se na to ko je pored vas. Imamo mnogo važniji i veći cilj ispred nas, a to je da nam deca i ljudi ostaju ovde, da ponosno hodaju gradovima Srbije, jer ovo je divna zemlja, samo što su nam je uzeli kreteni, lopovi i manijaci", poručio je Trifunović ispred Srpskog narodnog pozorišta, gde su došli i pripadnici desničarske organizacije.\nOn je rekao da su ljudi danas na ulicama, jer žele da pokažu da se ne plaše i da neće da budu deo društva u kojem "ministar zdravlja nosi nadimak Smrt, a ministar policije se odaziva na ime Slina".\n"To vam je kao sa tišinom. Ako puknete prstima ona će nestati, a ako zaurlamo ovo zlo će otići. I molim vas, urlajte dok ovo zlo ne ode. Živimo u zemlji u kojoj su na naslovnim stranama proteklih dana bili polni organi, a danas je hram Svetog Save. Ponovite to u sebi nekoliko puta i onda razmislite o tome u kakvoj zemlji to živimo", rekao je Trifunović u Novom Sadu.\nOn je naveo da su građani koji su na ulicama i protestuju, danas dobili podršku 105 profesora Filozofskog fakulteta u Beogradu, i pročitao Novosađanima njihovo pismo podrške.\nGlumac Milorad Kapor, obratio se okupljenima sa rečima "dobro veče slobodni građani okupiranog grada", i istakao da predstoji duga i teška borba za Srbiju, za vladavinu prava i fer i demokratske izbore.\n"Pitaju me za koga ćeš da glasaš. Ja im kažem polako ljudi, do glasanja po fer uslovima ima još mnogo vode da proteče Dunavom. Normalno je da se meni i većini vas nestranačkih ličnosti ne dopada političko nečinjenje onih prethodnih, pa se nadamo da smo se ovde svi skupili zbog jednog i jedinog zajedničkog imenitelja, a to je demokratska i uređena Srbija", rekao je Kapor.\nOn je dodao da je danas na ulici da bi "oni koji se stide zbog vladavine kupljenih i lažnih diploma, čija su deca otišla iz Srbije, čiji je čukundeda živ na nesređenim glasačkim spiskovima, koji ne daju SPENS i limanske parkove urbanističkoj mafiji i misle da je Promenada ruglo", znali da nisu sami.\n"Ti koji želiš i neko drvo u Novom Sadu, koji dišeš najzagađeniji vazduh na svetu, ti koji želiš reflektore na ubice, a ne na udovice - nisi sam. Tu sam ja, tu smo svi mi", rekao je Kapor.\nNovosadski student prava Milan Vujić, rekao je da je na ulicu izašao da se bori protiv onih koji "već dugo šire mržnju i teraju građane da se bore jedni protiv drugih".\n"Zato smo danas ovde, da se borimo jedni za druge. Da bi promenili sistem, treba da promenimo prvo vlast, pa onda i sistem vrednosti. Prvo sa čela države treba da ode pravnik koji svakog dana krši Ustav Srbije, koji nikada nije ništa radio i ceo život živeo na račun drugih, a i funkciju predsednika je stekao lažima i prevarama. On nije moj predsednik, on je diktator i vođa interesne grupe", rekao je Vujić.\nOn je kazao da je mlade razočarala i izdala države, te da se zato bori za to da državu počnu da vode vaspitani i obrazovani ljudi, u institucijama koje funkcionišu.\n"Imamo sve suprotno od toga. Imamo nevaspitane, neobrazovane, neuke ljude, bez stida i srama, koji su na vlasti i vode našu Srbiju u propast. Želim da zamolim akademsku zajednicu da nam pomogne da ne odemo u propast. Ovde treba da izađu i profesori i studenti i da se svi zajedno borimo za Srbiju, Vojvodinu i Novi Sad", dodao je on.\nNa platou ispred Srpskog narodnog pozorišta okupilo se više hiljada građana, vijorile su se zastave Srbije, Vojvodine, Katalonije, ali i crne zastave sa napisom "Za kralja i otadžbinu", kao i srpske zastave sa mapom Kosova.\nGrađani su nosili transparente "Vojvodina Vojvođanima", "Ovo nije Rusija", "IzVučić ćemo se", "Da ovi odu, deca da nam ostanu", "RTS vaše pravo da ne znate ništa", "Jer si zabranio slobodnu reč i misao".\nUzvijkivane su parole "Vučiću lopove", a negativne kritike uzvikivane su i prema Javnom servisu Radio - televiziji Vojvodine.\nNa protestu u Novom Sadu bio je istaknut i transparent sa likom Davida Dragičevića, mladića iz Banja Luke koji je ubijen, a zbog čega su građani tog grada mesecima protestovali tražeći od nadležnih istinu o njegovom ubistvu.\nKolona je potom krenula u šetnju od Srpskog narodnog pozorišta preko bulevara Oslobođenja, pa do zgrade Pokrajinske vlade.\nIncidenata nije bilo, saobraćajna policija je bila prisutna kako bi regulisala saobraćaj, a na samom početku se u blizini okupila i grupa ekstremnih desničara i navijača sa fantomkama i turbačkim orkestrom koji je svirao nacionalističe pesme, kako bi ometala govore nestranačkih ličnosti.\nNaredni protest najavljen je za petak, 25. januar.\n19.01.2019, 18:54h Sveta Preporuči\nI 1914. i 1941. godine su okupatorili govorili da je Srbija divna zemlja ali da ne valjaju Srbi. I danas neki tkzv građani Srbije ponavlajju reči okupatora.....\n18.01.2019, 23:06h rodoljub Preporuči\nKakve su to nebuloze koje prica Trifunovic/ Ja nemam problem, niko me ne plasi, ne zivim u strahu - nisam clan nijedne stranke. Vestacki oravljenje atmosfere straha od strane Trifunovica vise stvara utisak da je on psihopata .\nProtest fudbalskih navijača u Rusiji zbog policijske akcije\nFudbalski navijači gotovo svih prvoligaških klubova u Rusiji masovno su napuštali utakmice u znak protesta protiv policijske akcije prema navijačima Spartaka.\nPredsednik Stranke slobode i pravde (SSP) Dragan Đilas izjavio je danas da je ideja organizatora subotnjeg protesta "Jedan od pet miliona" u Beogradu bila "kucanje na vrata"...\nOdgovarajući predsednici Skupštine Srbije Maji Gojković koja je osudila pokušaj ulaska demonstranata sa skupa "Jedan od pet miliona" u Dom Narodne skupštine Srbije u subotu uveče,...\nProtest Jedan od pet miliona koji je počeo večeras u centru Beograda, za razliku od ranije nije prijavljen policiji jer na prethodnom okupljanju napadnut jedan od organizatora Srđan Marković, a...\nSzS-ov protest protiv režima i ovog petka održan u Novom Sadu\nJoš jedan protest Saveza za Srbiju (SzS) protiv vlasti Aleksandra Vučića održan je večeras na Pozorišnom trgu u Novom Sadu, a skup je završen kod obližnje zgrade koju je gradila firma...


Nemački mediji sa podsmehom: Merkelova trčkara do Erdogana što je čisto gubljenje vremena | WebTribune\nHome U FOKUSU Nemački mediji sa podsmehom: Merkelova trčkara do Erdogana što je čisto gubljenje vremena\nPregovori nemačke kancelarke Angele Merkel sa turskim vlastima su čisto gubljenje vremena, piše “Politiko”\nList navodi da Ankara traži još više novca kako bi se izborila sa prilivom izbeglica, a da za uzvrat ne nudi ništa.\nIspostavilo se da Turskoj nisu dovoljne tri milijarde evra, koliko je EU predvidela da da Ankari kako bi se izborila sa migratima, i sada je antikrizna strategija Merkelove ugrožena, piše Politiko, prenosi ruska agencija RIA Novosti.\nTurska, u koju dolazi najveći broj izbeglica iz Sirije, u centru je kancelarkine strategije za prevazilaženje migrantske krize, a novembra prošle godine EU je sa Ankarom usaglasila plan delovanja, koji je obuhvatao i plan da se poboljšaju uslovi kako bi se izbeglice zadržale u Turskoj.\nU realizaciji plana došlo je, međutim, do problema zbog finansijskih sporova i zbog toga što turska strana nije izvršavala svoj deo obaveza.\n“Merkelova je očajnički pokušavala da pronađe brzo rešenje za krizu, odbacujući napade nemačkih populista”, piše Politiko.\nJučerašnji susret Merkelove i turskog predsednika Redžepa Tajipa Erdogana šesti je od oktobra, što je bio razlog za podsmeh nemačkih medija na račun kancelarke – da se sa turskim ministrima sreće češće nego sa ministrima u sopstvenoj vladi.\nList, međutim, konstatuje da broj susreta nije dao kvalitet – ni Erdogan ni premijer Ahmet Davutoglu nisu izneli nikakav suštinski predlog.\nNa primer, Ankara se složila da sarađuje sa nemačkim volonterskim organizacijama za pomoć izbeglicama i dala je zeleno svetlo za koordinaciju akcija turske policije sa nemačkim kolegama u borbi protov šverca migranata.\nMerkelova i Davutoglu su govorili i o NATO – snage Alijanse biće angažovane u patroliranju morskom granicom između Turske i Grčke, ali taj projekat je u fazi razmatranja, dodaje Politiko.\nMa koliko da su to važni koraci, to nije ono što je očekivao Berlin, konstatuje list, dodajući da su politički oponenti Merkelove njenu posetu ocenili kao čisto gubljenje vremena.\n“Stalni odlasci u Ankaru ne mogu da zamene vladin program borbe sa krizom, kojeg, kao i pre, nema”, ovim rečima je situaciju prokomentarisao potpredsednik Evropskog parlamenta Aleksandar Lambsdorf.\nKada je reč o novcu, Turska je počela da vrši pritisak na evropske vlasti još pre nego što je dobila prvu tranšu u skladu sa novembarskim dogovorom, obrazlažući to stavom da je na sebe preuzela veliki deo problema, više nego bilo koja zemlja u region, navodi Politiko.\n“Prvo moramo da potrošimo ovaj novac i tek potom možemo da se vratimo na to pitanje”, rekla je Merkelova na pitanje novinara da li će EU povećati obim finasijske pomoći Turskoj.\nNjen odgovor pokazuje da EU praktično nema drugi izbor, zaključuje Politko.\nMekKejn i Grejem traže slanje 20.000 američkih vojnika u Siriju


Virus oborio rusku berzu – Đukijev blog\nIvan Đurđevac\tin Internet, Kompjuteri i IT, Razno\t| February 7, 2006\nVirus oborio rusku berzu [en]\nNapad na berzu\nMaliciozni virus uspeo je da obori rusku berzu u četvrtak. Ruski trgovinski sistem (RTS), morao je da prekine sa svojim aktivnostima, na sva tri tržišta u vremeno od 13:15 do 14:20 GMT, pošto je virus inficirao računarske sisteme. Virus je povećao izlazni saobraćaj mreže, što je dovelo do prekida u normalnom funkcionisanju mreže.\nDmitri Šacki, predsednik RTS-a je izjavio da je Virus ušao u sistem preko sistema za trgovinu koji se nalazi na internetu, a koji je bio u test fazi. Berza pokušava da smiri zabrinutost zbog izloženosti podataka i celog sistema tokom napada.\nCrv Kama Sutra\nNapad na ruski finansijski sistem se desio dan ranije pre napada široko rasprostranjenog Kama Sutra crva. Crv nije bio toliko opasan kao što se očekivalo, ali je ipak naterao ljude u Milanskoj gradskoj opštini, da posle saznanja da su im kompijuteri zaraženi ovim crvom, isključe 10 000 kompijutera. Giancarlo Martella, Milanski savetnik za tehničke inovacije izjavio je da se virus raširio po celom sistemu u da su bili prinuđeni da ugase kompijutere kako ne bi izgubili podatke.\nAjit Pillai, menadžer za U.S. bezbednost u kompaniji Watchguard Technologies Inc., je izjavilo da, 10 procenata njihovih mušterija je zaraženo ovim crvom, ali da su “pratili instrukcije” i uspeli da se reše malicioznog crva.\nCrvi su obično dizajnirani da pomognu spamerima i hakerimau napadima, ali ovaj crv uništava dokumenta i zato je opasniji od ostalih crva. Kama Sutra nije toliko rasprostranjen kao neki poznatiji crvi, razlog što pričamo o njemu jeste zato što je destruktivan. Potrebno je ažurirati svoj antivirusni softver, kako bi ste smanjili rizik napada sa interneta.


Rusija će nastaviti da pomaže Siriji u borbi protiv terorizma - Sputnjik Srbija\nRusija će nastaviti da pomaže Siriji u borbi protiv terorizma\n22:47 16.11.2016 Preuzmite kraći link\nSpecijalni predstavnik predsednika Rusije za Bliski istok i Afriku Mihail Bogdanov tokom razgovora sa ambasadorom Sirije u Moskvi Rijadom Hadadom izjavio je da će Rusija nastaviti da pruža pomoć Siriji u borbi protiv međunarodnog terorizma, navodi se u saopštenju Ministarstva spoljnih poslova Rusije.\nSvi udari ruske avijacije u Siriji su provereni i tačni\nTokom susreta su Bogdanov i Hadad razmenili mišljenje o razvoju vojno-političke i humanitarne situacije u Siriji, navodi se u saopštenju ruskog Ministarstva.\n„Posebna pažnja posvećena je situaciji na severu zemlje, između ostalog i operaciji započetoj 15. novembra ruske i sirijske avijacije i izvođenju vazdušnih napada na objekte vojne infrastrukture i mesta okupljanja snaga terorističke grupe DAEŠ i Džabhat Fath el Šam (bivši Nusra front)“.\n„Ruska strana je naglasila da će Rusija nastaviti da se pridržava principijelne politike pomaganja Siriji u borbi protiv međunarodnog terorizma i napredovanje ka političkom rešenju unutarsirijske krize u okviru međunarodnog prava, pre svega na osnovu Rezolucije 2254 Saveta bezbednosti Ujedinjenih nacija“, piše u saopštenju ministarstva.\nrat u Siriji, saradnja, Mihail Bogdanov, Sirija, Rusija


Žestok zaokret u aferi Respiratori: Najavljene tužbe, hoće li sankcije snositi i tužioci? – inmedia.ba\n0 12 Avgusta, 2020 13:58\nŠtete koje su na ovaj način pričinjene međunarodnim akterima u pogledu njihove reputacije mjere se milionima eura, a advokatski timovi zbog svega spremaju tužbe u SAD-u i Velikoj Britaniji\nTužilaštvo BiH je na svojoj zvaničnoj veb-stranici objavilo da su respiratori neupotrebljivi…\nNo, to nije jedini problem s kojim se trenutno suočava Tužilaštvo BiH. Prema saznanjima Hayata, proizvođač respiratora Bosni i Hercegovini sprema višemilionsku tužbu za naknadu štete. Naime, proizvođač iz Kine na ovaj korak odlučio se nakon što su New York Times i Associated Press prenijeli informacije koje je na svojoj zvaničnoj veb-stranici objavilo Tužilaštvo BiH o tome da su respiratori neupotrebljivi, kao i da proces nabavke ima elemente kriminalnih radnji.\nŠtete koje su na ovaj način pričinjene međunarodnim akterima u pogledu njihove reputacije mjere se milionima eura, a advokatski timovi zbog svega spremaju tužbe u SAD-u i Velikoj Britaniji.\nProizvođač respiratora, Beijing Aerospace Changfeng u gotovo 100-postotnom je vlasništvu države Kine. Obje firme, i proizvođač i prodavač, uredno su registrovane i imaju licence za proizvodnju i prodaju medicinske opreme, a proizvođač posjeduje i brojne certifikate za poslovanje unutar Evropske unije.


Šef Pentagona: Rusija pokušava da uništi svetski poredak - 07.09.2016, Sputnik Srbija\nMinistar odbrane SAD Ešton Karter izjavio je da Rusija želi da uništi postojeći svetski poredak. 07.09.2016, Sputnik Srbija\n„Bez obzira na napredak koji smo postigli posle završetka Hladnog rata, akcije Rusije u poslednjih nekoliko godina, kršenje teritorijalnog integriteta Ukrajine i Gruzije, neprofesionalno ponašanje u vazduhu, svemiru i sajber-prostoru, kao i zveckanje nuklearnim oružjem, jasno pokazuju da Rusija pokušava da uništi uspostavljeni svetski poredak“, citirala je agencija „Asošijeted pres“ govor Eštona Kartera pred studentima univerziteta u Oksfordu.\n„SAD prema Rusiji koriste uravnotežen, ali siguran pristup… Ostavljamo otvorena vrata za rad sa Rusijom. SAD u Rusiji ne vide neprijatelja i ne nameravaju da se sa njom sukobljavaju“, rekao je Karter.\nRanije je šef Pentagona već je izjavljivao da Rusija predstavlja glavni izazov za SAD, važnija je od Kine, Severne Koreje, Irana i terorizma.\n„Mi se nadamo da će Rusija jednom postati pouzdan i odgovoran partner“, rekao je on.\nKao pozitivan primer saradnje on je naveo dijalog Moskve i Vašingtona za rešavanje u Siriji. „Međutim, Rusija nastavlja da podržava režim predsednika Sirije Bašara el Asada“, dodao je ministar.\nZvaničnici Ruske Federacije više puta su govorili da Rusija nije strana u sukobu u Ukrajini. U Moskvi se takođe ističe da je Krim postao ruski region posle referenduma na kojem je za ujedinjenje sa Rusijom glasala većina stanovnika poluostrva.


Liftovsko putovanje kroz predstavu „Lift nije igračka“ u O.Š “Veljko Dugošević“\nVila Liftila, Marko i Sanja danas su vodili učenike prvog razreda Osnovne Škole “Veljko Dugošević“ sa Zvezdare na liftovsko putovanje. Preko 100 učenika ove škole kroz predstavu „Lift nije igračka“, JP“Gradskog stambenog“ putovalo je kroz pravila upotrebe lifta. Ako imaju manje od trideset kila deca se ne smeju u liftu voziti sama, u liftu se ne sme skakati, ne sme se samostalno popravljati lift ili nasilno otvarati vrata lifta, samo su neka od pravila kroz koja su proputovali učenici predmetne škole.\nDa su na liftovskom putovanju nešto i naučili učenici su nam pokazali tačnim odgovaranjem na kviz pitanja o pravilnoj upotrebi lifta. Tačni odgovori na pitanja učenicima su doneli simbolične poklone.\nDo nove škole i novog druženja sa učenicima prvog i drugog razreda osnovne škole podsećamo: “Lift nije igračka, to zapamti trajno s njime nema zezanja čak ni slučajno“.\nVila Liftila u Novoj godini posetila je OŠ „Radoje Domanović“\nNova godina donosi i novo druženje učenika prvog razreda Osnovne škole “Radoje Domanović“ na Novom Beogradu sa junacima pozorišne predstave „Lift nije igračka“ u organizaciji Javnog preduzeća „Gradsko stambeno“.\nVila Liftila, Marko i Sanja, kao i majstor Joca savladali su pravila ispravne upotrebe lifta sa prvacima, kojih je bilo više od 90. Svoja usvojena znanja o pravilnoj upotrebi lifta učenici su nam predstavili uspešnim odgovaranjem na kviz pitanja koja su usledila nakon predstave.\nSvaki tačan odgovor učenicima je doneo simbolične nagarde i sa osmehom i novim usvojenim znanjem su pozdravili Vilu Liftilu , Marka i Sanju koji će uskoro gostovati u novoj školi.\nSedam godina sa beogradskim mališanima uz predstavu „Lift nije igračka“\nVila Liftila, Marko, Sanja i majstor Joca i u narednoj godini družiće se i savladavati lekcije o liftu sa beogradskim prvacima i drugacima. Već šest godina za redom akciju Lift nije igračka, po kojoj je JP „Gradsko stambeno“ postalo prepoznatljivo i najmlađim Beograđanima, sprovodimo u osnovnim školama. Plan je da se tokom 2014. godine poseti 10 beogradskih osnovnih škola. Prvu prdstavu „Vila Liftila“ u novoj sezoni gledali su đaci iz O.Š „Dositej Obradović“ a pre svega naučili kako se ponaša u liftu i šta se sme a šta se nikako ne sme raditi kada se nađemo zaglavljeni u liftu.\nEdukovano još 100 osnovaca\nGlumci predstave “Liftovanje” Javnog preduzeća “Gradsko stambeno” posetili su prvake Osnovne škole “Desanka Maksimović” na Zvezdari. Mališanima je kroz praktične primere ukazano na potencijalno opasne situacije prilikom upotrebe lifta i objašnjeno kako da se ispravno ponašaju u tom slučaju, a kroz stihove i slajdove prikazana je i istorija lifta. Nakon predstave, deca su u nagradnom kvizu imala priliku da provere stečena znanja – na pitanja sa koliko godina i koliko kilograma može samostalno da se vozi liftom, šta treba uraditi i koga treba pozvati ukoliko se lift zaglavi, koji je broj telefona Službe hitnih intervencija JP “Gradsko stambeno” i slična , odgovarali su tačno svi do jednog. A da druženje sa vilom Liftilom, Sanjom, Markom i majstor Jocom pamte dugo nagrađeni su prigodnim paketićima.


Ministar Rakić i šef Euleksa Vigemark razgovarali o vladavini prava i zakona na KiM\nJul 15, 2021 10:13\nMinistar za zajednice i povratak Goran Rakić, sastao se juče sa šefom Misije vladavine prava i zakona Evropske unije na KiM Lars-Gunar Vigemarkom.\nMeđu razmotrenim pitanjima bila je opšta bezbednosna situacija za manjinske zajednice i kako obezbediti održiv povratak raseljenih lica. Takođe se razgovaralo o novim vladinim prioritetima, ekonomskoj situaciji na Kosovu i negativnim efektima pandemijeKovid-19 na vladavinu prava, saopšteno je iz kabineta ministra Rakića.\n”Vladavina prava i zakona je nešto što se mora poštovati. Kada je reč o povratku raseljenih i obezbeđivanju sigurnog okruženja za opstanak, moram da naglasim da se ne poštuju čak ni osnovni postulati vladavine prava u šta smo već duže vreme unazad uvereni.”, kazao je ministar Rakić.\nIstakao je, da neko mora preuzeti odgovornost za sve negativno što se dešava, jer bez preuzimanja odgovornosti i ispravljanja grešaka iz prošlosti ne može doći do napretka u važnimsferama života i bolje razumevanje između dva naroda.\n”Jedino iskrenim zalaganjem i većim uključivanjem manjinskih zajednica u procese odlučivanja može doći do pomaka u poštovanju ljudskih prava”, naglasio je ministar Rakić.


DOMAĆICE BUDITE OBAZRIVE: Ni slučajno ne kuvajte ovim uljima, moguć nastanak teških bolesti! (INFO) | DNEVNE\nDOMAĆICE BUDITE OBAZRIVE: Ni slučajno ne kuvajte ovim uljima, moguć nastanak teških bolesti! (INFO)\nZa termičku pripremu hrane najsigurnije je koristiti masnoće u kojima prevladavaju stabilne zasićene masne kiseline, a to su maslac i kokosovo ulje.Maslinovo ulje u kojem prevladavaju jednostruko nezasićene masne kiseline takođe možemo koristiti za pripremu hrane. Iako nije zasićeno, ovo ulje sadrži polifenole i tokoferole koji štite ulje od oksidacije.\nZbog toga treba smanjiti korišćenje svih biljnih ulja osim, kako je već rečeno,maslinovog i kokosovog.


Očekuje se rast industrijske proizvodnje u BiH – Fokus.ba\nU BiH se u ovoj godini očekuje rast industrijske proizvodnje od pet odsto, a u narednoj i 2019. godini taj rast bi trebalo da bude veći od pet odsto, podaci su Direkcije za ekonomsko planiranje BiH.\nTokom ove godine predviđa se rast svjetske ekonomije od 3,4 odsto, dok je njen projektovani rast u zemljama evrozone 1,4 odsto.\nOva dešavanja u međunarodnom ekonomskom okruženju trebalo bi da imaju pozitivan uticaj na ekonomske prilike u regionu i na ekonomsku aktivnost u BiH, navodi se u Programu ekonomskih reformi.\nTo se posebno odnosi na industrijsku proizvodnju u BiH, a najviše na prerađivačku industriju i njene izvozno orjentisane grane, koje gotovo u potpunosti zavise od kretanja inostrane tražnje.\nTako se u ovoj godini očekuje pozitivan trend rasta proizvodnje u prerađivačkoj industriji u BiH koji bi trebalo da bude praćen postepenim povećanjem broja zaposlenih.\nDosljedno i pravovremeno sprovođenje Reformske agende trebalo bi da omogući poboljšanje u poslovanju kompanija iz BiH, što bi trebalo da rezultuje povećanjem investicija i obima proizvodnje u okviru prerađivačke industrije.\nPozitivna dešavanja u neposrednom okruženju, uz pravovremenu i dosljednu implementaciju strukturalnih reformi, trebalo bi da rezultuju povećanjem iskorištenosti industrijskih kapaciteta u BiH koje se ogleda kroz povećan obim proizvodnje i veći nivo investicija.\nPlanirana investiciona ulaganja u infrastrukturu i energetiku trebalo bi znatno da doprinesu jačanju građevinskog sektora i onih grana prerađivačke\nOčekuje da energetski sektor, koji je u prethodnom periodu bio jedan od nosilaca industrijske proizvodnje, nastavi pozitivan trend rasta.


'Među velikanima, jer nam je tu mesto!'\nIzvor: Mondo, 15.Avg.2018, 00:36\nSkandirali su navijači posle meča "Miloje, Miloje" i niko u Crvenoj zvezdi nema dilemu da je upravo trener najvažniji deo slagalice: "Vrlo je važno imati kontinuitet u Evropi i pokušati postepeno da Zvezdu vratimo na pravi put".\nZvezda je od 2007/08 čekala na jesen u Evropi, a Vladan Milojević je za dve sezone dvaput uspeo da uvede crveno-bele u grupnu fazu UEFA takmičenja.\nPosle pobede nad Spartakom u Trnavi (2:1) "u džepu" ima najmanje učešće u Ligi >> Pročitaj celu vest na sajtu Mondo << Evrope, ali predstoje joj dve utakmice sa Salcburgom u kom može da ostvari i istorijsko prvo učešće u Ligi šampiona, u tom formatu.\n"Mnogo sam ponosan na momke, što smo ponovo uspeli Zvezdu da dovedemo među velikane, jer joj je tu i mesto. Napravili smo jedan veliki korak!", rekao je Vladan Milojević posle meča i u dahu nastavio:\n"Došli smo da dobijemo utakmicu, to se videlo od prvog minuta. Znate da bez obzira na sve, ja nikada nisam kalkulisao, pa tako i večeras. Taj rezultat u Beogradu je davao neku prednost Spartaku... Mislim da sam na najbolji odgovor dao kada sam upitan da li imamo rešenje da postignemo gol. Mislim da sam rekao tada da li Spartak ima pritisak da sačuva svoju mrežu".\nUpitan da li je pobeda nad Spartakom najveća u njegovoj karijeri, Milojević je rekao da o tome može da priča na kraju karijere.\n"Vrlo je važno imati kontinuitet u Evropi i pokušati postepeno da Zvezdu vratimo na pravi put", rekao je on.\nSIMIĆ I JOVANČIĆ\nNa pitanje da li je bio hrabar potez igrati sa "dvojicom novajlija" Simićem i Jovančićem, Milojević je odgovorio da to nema veze s hrabrošću: "To su igrači koje ja treniram svakodnevno, više vremena provodim s njima. Verujem im i znam ih. Da sam mogao poveo bih sve igrače ovde u Slovačku, jer su oni svi zaslužili", rekao je on.\nMilojević je ocenio da je prva utakmica bila nauk za njegovu ekipu, kao i da je uoči meča u Trnavi odrađena dobra analiza.\n"Spartak je odigrao dve identične utakmice. Tako ja vidim. Mi smo odradili ono što smo se dogovorili. Uspeli smo da neutrališemo njihove prednosti i ono kako oni igraju", rekao je Milojević.\nZvezda će u baražu kvalifikacija za Ligu šampiona igrati protiv Salcburga, koji je u trećem kolu eliminisao makedonsku Škendiju.\n"Sledi meč sa Salcburgom, koji je svakako favorit u tom duelu. Možda će biti malo čudno što ćemo igrati bez naših navijača, ali znate nas, spremićemo se. Dvomeč sa Sparatkom je imao veliki ulog, znamo zbog čega", rekao je Milojević.\nOn je zahvalio navijačima na velikoj podršci, koji su mu posle utakmice uzvikivali "Miloje, Miloje".


PREDSEDNIK O GENOCIDU U SREBRENICI: Moramo da priznamo i kažemo istinu, to je bio jeziv zločin! - Glas Vojvodine - Pokrajinski informativni portal\nPredsednik Srbije Aleksandar Vučić gost je večerašnje emisije “Fokus”, gde je na pitanje u vezi sa optužbama našeg naroda za navodni genocid, rekao:\n“Prvo, stravičan zločin se dogodio u Srebrenici i nemojte da mi zbog nekih drugih stvari ne pokažemo poštovanje prema muslimanskim, odnosno, bošnjačkim žrtvama. Moram da kažem da je to bio jeziv zločin i da mi to moramo da priznamo, prihvatimo i osudimo, kao i da se to više nikad ne ponovi”, naglasio je Vučić i dodao:\n“Nekima nije dovoljno kada pokažete iskreno saučešće, već žele da izvuku novčane odštete i da etiketiraju jedan deo naroda. To je najčešće dolazilo iz Beograda. Mi moramo takođe da razumemo da ne možemo, a da ne kažemo istinu o onom ešto se dogovorilo u Srebrenici.”\nOn je dodao da je ono što nas najviše koči – autošovinizam usred Beograda.\n“Ali, postoji ta jedna potreba da se dodvorava stranim ambasadama. Smešno mi kako ljudi misle kako i šta ih dovodi na vlast, a postoji i taj jedan autošovinizam i delovanje protiv sopstvenog naroda kako bi pokazao da si kosmpolita. Kao da ne možeš da budeš kosmopolita ako voliš svoju naciju. Posebno u krugu dvojke, tu je faktor socijalne prihvatljivosti, jer ako govorite kao Vučić niste prihvatljivi u tim krugovima, a ako govorite protiv svog naroda, bićete veoma prihvatiljivi”, zaključio je predsednik.\nTemeAleksandar VučićGenocidPredsednik SrbijeSrbijaSrebrenicaVesti


Vesti online / Sport / Fudbal / Milinko Pantić menja Milinkovića!\n12:08 >> 12:35h\nMilinko Pantić menja Milinkovića!\nPartizan grca u domaćem šampionatu, a kako to obično biva, ceh plaća trener. Zoranu Milinkoviću su odbrojani dani na klupi Partizana, a portal mozzartsport.com piše da će novi trener kluba iz Humske da bude Milinko Pantić.\nPakuje kofere: Zoran Milinković, trener Partizana još koji dan...\nUz nekadašnjeg igrača crno-belih, u klub bi trebalo da se vrati i Goran Stevanović, koji će da obavlja funkciju sportskog direktora, koje je ostalo upražnjeno odlaskom Dragana Ćirića još prošle zime. Očigledno su u upravi srpskog šampiona uvideli moraju ljudi od struke da vode glavnu reč u prelaznom roku.\nPartizan plaća dvojicu trenera! I Nikolić na platnom spisku\nPrema informacijama "Mozart sporta" i Pantića i Stevanovića već su kontaktirali ljudi iz Humske i načelno su dobili potvrdan odgovor. Ali da bi stiglo do realizacije posla potrebno je dogovoriti se i oko uslova saradnje. Takođe i da se Partizan sa Zoranom Milinkovićevm dogovori oko raskida saradnje.\nNa pitanje da li je pričao sa čelnim ljudima kluba i o svom statusu, Milinković je odgovorio:\n- Video sam se sa čelnicima kluba, ali ne mogu da pričam o temi razgovora. To morate njih da pitate -zaključio je Milinković.